Срамен провал за България. А коронавирусът убива толкова много хора - Анализи - Дневник\n15:14, 07 сеп 21 , 7925\nНа първо място по смъртност, на последно място по ваксинация: в България коронавирусът се вихри на воля, припомня "Дойче веле". Имаше надежда, че новите управляващи ще променят нещо. Но се оказа, че тази надежда е била абсолютно напразна.\n"Няма място за паника в момента и за разпространение на страхове. Ситуацията (с коронавируса - бел.ред.) е сериозна, но не е излязла извън контрол", повтаря тези дни служебният министър на здравеопазването. Да, така е, ако под контрол се разбира воденето на статистика (дано поне тя да е вярна). Иначе вече два месеца четвъртата вълна на заразата се вихри на воля с нарастващо темпо, необезпокоявана от почти нищо.\nБроят на заразените стабилно нараства (активните случаи наближават 40 000), расте и броят на приетите в болница. Десетки умират всеки ден. След като миналата година починалите бяха с 30 000 повече, отколкото в обикновени години, сега този антирекорд може да бъде не само повторен, но дори "подобрен".\nИ в други страни се наблюдава нова вълна. Но там тя отшумява по-бързо, а броят на нуждаещите се от болнично лечение и на починалите е несравнимо по-малък в сравнение с предишните. За разлика от България - по брой на смъртните случаи тя е твърдо на първо място в ЕС с огромна разлика пред останалите. Свързаната с вируса смъртност в България е повече от три пъти над средната за Европа.\nВ това отношение ограничителните мерки, които влизат в сила от днес, едва ли ще помогнат кой знае колко. Още повече че те позакъсняха, относително меки са (във всеки случай по-меки в сравнение с предвиденото в Националния оперативен план на правителството - по отношение на моловете например) и в движение омекват допълнително (като при работното време на ресторантите например). Да не говорим за видимата с просто око съпротива срещу спазването им и хронично слабия контрол. А предстои и присъственото начало на учебната година, което със сигурност ще даде нов тласък на епидемичната вълна (при в пъти по-заразния делта вариант, който засяга в пъти повече деца).\nЕдинственото, което можеше да направи нещата различни, е ваксинацията. Но делът на ваксинираните българи (около 17 на сто) е направо незначителен от гледна точка на разпространението на вируса и поставя страната твърдо на последно място в ЕС (с голяма "преднина" пред останалите). Той е по-нисък дори от редица страни по света, които (за разлика от нас) продължават да изпитват недостиг на ваксини. С темпо от едва 10-12 хиляди поставени дози в работен (и 2-4 хиляди в почивен) ден няма никакви изгледи тази картина да се промени в обозримо бъдеще.\n"Последното място по ваксинация води до първо място по смъртност", отбелязва здравният министър. И е напълно прав. Само дето говори по тази тема, сякаш самият той няма нищо общо с нея. Но има.\nМожеше да приложи поне някаква мека форма на принуда, за да стимулира някои професии като здравни и социални работници, учители и администрация да се ваксинират (едва напоследък министърът заговори за такава възможност, но в бъдеще неопределено време). Можеше да ограничи достъпа на неваксинирани до поне някои публични места и събирания. В това отношение Гърция със своите изисквания за влизане в страната направи много повече за имунизацията в България.\nТогава здравният министър обеща цялото правителство да бъде ангажирано с подобен тип кампания. Нищо такова не се случи. Властта мълчи, а когато каже нещо, то има обратен ефект. Служебният премиер например непрекъснато повтаря, че ваксинирането било личен избор и всеки имал право да разполага с тялото си. Както отбеляза една моя позната, по тази логика и терористите камикадзета имат право да разполагат с телата си. Вероятно заради непрекъснатите избори партиите също са крайно пестеливи и внимателни. Държавният глава пък месеци наред не намери за нужно да каже и една дума по въпроса - едва в последните дни с половин уста призна, че е ваксиниран. В мълчанието си той отстъпва единствено на православната църква, за която такава тема изобщо не съществува.\nJazz 15:18, 07 сеп 21 / Неутрално\nkoz 15:19, 07 сеп 21 / Неутрално\nЧесто се дава за пример успешния подход на Швеция, нека видим какво казва шведската агенция по лекарства Lake...\nРейтинг: 622 15:18, 07 сеп 21 Неутрално\nНе знам какво точно иска да каже тоя другар. Ваксинирането си е лично решение (с изкл при децата). Информация има достатъчно, така че всеки сам си поема риска. Това не е решение на държавно ниво да ни разправят, че сме изостанали и т.н.\n15:18, 07 сеп 21\nРейтинг: 681 15:19, 07 сеп 21 Неутрално\nРейтинг: 2032 15:21, 07 сеп 21 Неутрално\nА дневник като плюеха по щаба и мерките барабар с антиваксърите Стойчо, Чорбанов и мангърката не беше провал?\nРейтинг: 912 15:22, 07 сеп 21 Неутрално\nИмаше надежда, че новите управляващи ще променят нещо. Но се оказа, че тази надежда е била абсолютно напразна.\nРазбира се, че е била напразна. Не е ясно, защо въобще тази надежда я е имало. Ние знаем, че "Демократическата република е най-добрата възможна политическа обвивка на капитализма и затова капиталът овладял тази най-добра обвивка обосновава своята власт дотолкова надежно, дотолкова сигурно, че никаква смяна нито на лицата, нито на учрежденията, нито на партиите в буржуазно-демократическа република не поколебава тази власт."\nТа който не е разбрал, или е прост като мен - да си записва. Новите управляващи като обвивка на реалната власт на капитала не бива, не могат да пораждат надежди, че "ще променят нещо". Реалната власт на вълка не може да дава надежди под овчата кожа.\nРейтинг: 576 15:23, 07 сеп 21 Неутрално\nАми така ще е, като България е най-силно засегната от руската хибридна антиваксърска пропаганда.\nМислите ли, че Мангъров, Чорбанов и подобни псевдо “учени” и “специалисти” говорят против ваксините случайно или просто ей така си плюят на титлите и кариерата? Ами не всичко е подплатено със солидно заплащане от Кремъл, може би и от Китай, и това вече се доказа..\nКато добавим и политическата криза от повече от година насам, и нежеланието на почти никой от политиците ясно да се ангажира с ваксинирането, за да не загуби привърженици, и да се угоди на тези или онези бизнес интереси, картинката се изяснява съвсем и става още по-мрачна..\nКакто се казва - прост народ, слаба държава.\nРейтинг: 1841 15:23, 07 сеп 21 Неутрално\nЕдинственото хубаво на политическата криза и близките резултати на партиите е, че ни дават свобода поне от тази ваксинационна тирания. Не, че ще ни се размине леко де, но поне (за сега) отлагат полицейщината.\nРейтинг: 2013 15:25, 07 сеп 21 Неутрално\nЯвно българинът е доста по умен от разните му европейци и не си слага лошата ваксина.\nНо тревожното е че изоставаме от някои още по умни.\nСенегал, Габон, Хаити са по-малко ваксинирани, демек по-умни!\nВсе повтаряме кои са тъпаците.\nПрочетете по-долу кои са по-умните от нас. По-тарикатите, по-бабаитите, по-знаещите.\nGuatemala\t21%\t8.7%\nPakistan\t22%\t9.3%\nBosnia and Herzegovina\t17%*\t11%*\nSouth Africa\t17%\t11%\nUkraine\t13%\t9.7%\nVietnam\t18%\t2.8%\nKyrgyzstan\t11%\t7.6%\nBangladesh\t12%\t5.4%\nLesotho\t3.4%\t1.5%\nMozambique\t5.4%\t2.2%\nRepublic of the Congo\t3.4%\t2.0%\nCentral African Republic\t1.6%\t0.5%\nРейтинг: 1157 15:26, 07 сеп 21 Неутрално\nБроят минуси които сега ще получат постове 2, 3, 6 и този ще ви покаже колко кремълски антиваксърски профила работят в Дневник.\nРейтинг: 1157 15:28, 07 сеп 21 Неутрално\nСпоред антиваксърската пропаганда държави като Англия, Франция и Германия са малоумни, но ние с нашата вродена мъдрост, се спасяваме от злото.\nРейтинг: 1323 15:29, 07 сеп 21 Неутрално\nКато пишех, че Мангъров е пелтек, веднага ме банваха, докато цялата помия върху генерала си циркулираше съвсем спокойно под статиите на Дневник.. После били независима медия..\nРейтинг: 2521 15:30, 07 сеп 21 Любопитно\n"Можеше да приложи поне някаква мека форма на принуда..." - колкото и да е мека или твърда, толкова е и принуда. Принуда, не толкова заради здравето, а заради една кампанийна борба за кой е по-напред с ваксините, поръчани с милиони и на периоди, без да са ясни последствията в бъдещ период. Колкото и да възпрепятстват заразата, не са ефективни като ваксини, спасили човечеството, но открити, произведени, прилагани заради него. Къде е кампанията за лична хигиена, която поне малко ще подобри колективната, къде е лекарството, което да ограничава и мутациите на вирусите, къде в крайна сметка са СЗО, която да не напътства впоследствие и заради икономиката? Къде е грижата за здравето със задължителен ПРЕГЛЕД преди ваксинация, а не игла на всеки ъгъл? Провал на КОЯ политика е "борбата" със заразата?\nРейтинг: 276 15:30, 07 сеп 21 Неутрално\nКво стана с ny body, my choice бе либерасти? Тоя Бояджиев като толкова иска да се ваксинира да ходи да си слага бустера! Петият път ще е последен, обещали са!\n15:30, 07 сеп 21\nРейтинг: 330 15:31, 07 сеп 21 Неутрално\nСпокойно, следващите два месеца ще се мре яко, казвам това с голямо съжаление и загриженост.\nСлужебният кабинет доиде след една година “анти ваксини пропаганда и идеология” във всички Държавни Медии, от Бойко Борисов/Премиер Министър -“ само страхливите да носят маски” до Чалга доктори като Мангъров, “маските не помагали” до ИТН Чалга “светила” като Чобанов и т.н., и т.н.,\nГЕРБ за 900 000 васинации, срещу 1 300 000 за три месеца/Служебният Кабинет.\nКрайно недостатъчно, както някои казват добре е за бизнеса, в този случай Погребалните Бюра, за наше огромно съжаление.\nРейтинг: 1357 15:31, 07 сеп 21 Любопитно\nТюрлю-гювеч от "факти" и "изводи".\nМиналата година (календарна) почти нямаше ваксинирани държави. Ваксинацията започна в края на годината, а истинските и темпове бяха навсякъде през 2021 г. Т.е. "първото ни място" по смъртност миналата гозина няма нищо общо с ваксинацията и спазването или неспазването на мерките.\nОт починалите 30 хиляди повече, половината са починали не "С ковид", а поради паниката създадена от ковидистите,. Това е психозата, която кара съвсем не тежко болни, здрави и прави хора да тичат в болница, "за да са сигурни". За сметка на това болниц;ите не правят планови операции и прегледи и не приемат наистина застрашени болни.\nБроят на нуждаещите се от болнично лечение пък е свързан от една страна с вече споменатата наложена психоза, а от друга страна с принципа на нашата система на здравеопазване, където властва принципа "парите следват човека", което казано на човешки език е "колкото повече пациенти имате в болницата, толкова повече пари от здравната каса ще получите, толкова по-добри заплати ще вземете".\nКовидистите от последния ден не си задават въпроси, те знаят, че един е Великия Ковид и невярващите трябва да се изгорят на клада. Въпрос на религия....\n15:34, 07 сеп 21\nРейтинг: 330 15:39, 07 сеп 21 Неутрално\nНоември месец, изгубените човешки съдби ще са на съвеста и целенасочените усилия на анти-ваксатската партия ИТН, Чобанов и разни други “башка революционери и люминари”, само ги вижте с какво се занимават сега в парламента ?\nНа следващите Парламентарни Избори внимавайте за кой гласувате.\nРейтинг: 2538 15:40, 07 сеп 21 Весело\nВаксиниранеро трябва да е свободно а Мангъров казва,че не е антиваксър! Само либералните турбовакси и либерални вувузели верекат за ваксините без да имат медицинско образование.\nДа се слагат по 3 дози ваксини на човек който е преболедувал ковид е политически протокол за психясване от ковид пропагандата и няма нищо общо с медицинските нужди за крепко здраве и щастие на индивидите!\nРейтинг: 330 15:42, 07 сеп 21 Неутрално\n“Ваксарската” сори, грешка\nРейтинг: 576 15:42, 07 сеп 21 Весело\nСкрий се бе, руско тролче..: )\nРейтинг: 747 15:43, 07 сеп 21 Неутрално\nСлед като в Германия има терор и се мъчат да го направят и тук, веднага хващай пътя към свободните Русия, Северна Корея и напълно свободния Китай с еднопосочен билет.\nРейтинг: 551 15:47, 07 сеп 21 Неутрално\nИскам да попитам като Гошо Тарабата на Лайпцигския процес - но кога партийните секретари на БКП на програма Хоризонт не са се срамували от България, че сега да не се?!\nРейтинг: 1063 15:48, 07 сеп 21 Неутрално\nСъщият тоя Ясен Бояджиев преди говореше: =======Впрочем, ако нещо беше категорично доказано от досегашния ход на епидемията в България, то е точно това - очевидната връзка между нейните пикове и спадове, от една страна, и етапите на отваряне и затваряне на училищата, от друга.========= https://www.dnevnik.bg/analizi/2021/01/19/4165010_zadava_se_tretata_vulna_na_virusa_koi_sa_kljuchovite/\nРейтинг: 2538 15:48, 07 сеп 21 Весело\nагенция в Швеция, отговорна за регулирането и наблюдението на разработването, производството и продажбата на лекарствени средства.\nПринципно тези които печелят трилиони от продажбите на лекарствени средства, отдавна изпреварват военната промишленост по лесни печалби и успешно корумпиране на калинки и мисирки за дейността си!\nИстината е ,че Швециая си е ок а такива като Германия,Италия,Гърция, и т.н. където натиска за по-строги мерки беше силен тепърва берат ядове с новите щамове от кошницата на ковид диверсията!\n15:48, 07 сеп 21\nРейтинг: 551 15:49, 07 сеп 21 Неутрално\n—цитат от коментар 2 на Jazz\nбившите партийни секретари на БКП от Хоризонт водят ли се прокремълски? Е логичният въпрос. А какво правят в Дойчо Веле - не знам, вероятно нещо по традиционно съветско-германска линия\n15:51, 07 сеп 21\n15:52, 07 сеп 21\nРейтинг: 5510 15:52, 07 сеп 21 Неутрално\nЧехия и Унгария са преди нас по смъртност, такава омраза към собствения си народ могат да имат само описаните от Вазов Кирияк Стефчовци.\nРейтинг: 2210 15:54, 07 сеп 21 Неутрално\nзащо не глобяват за неправилно носене на маски а оставят тъпанарите да си развяват тъпанарщината.\nРейтинг: 2688 15:54, 07 сеп 21 Неутрално\nхитро, ще ни се размине ваксинацията, за да може още по-добре да ни изпердаши ковида сега като тръгне училището и заведенията на открито затворят.\n15:58, 07 сеп 21\nРейтинг: 1846 15:58, 07 сеп 21 Неутрално\nКогато ваксинацията не е задължителна и хората не искат да се ваксинират, то за какъв провал говори Бояджиев?\n16:00, 07 сеп 21\n16:03, 07 сеп 21\n16:04, 07 сеп 21\nРейтинг: 330 16:04, 07 сеп 21 Неутрално\nИзчакайте да се завърнат летовниците от Морето, българско/гръцко и т.н., и да започне училище.\nПогледнете данните от миналата година ще разберете какво ще се случи сега.\nНиски стойности цяло лято до 15/25 Септември и дежа ву.\nРейтинг: 1063 16:07, 07 сеп 21 Весело\nСрамен провал за България. А коронавирусът убива толкова много хора........ Същият тоя Ясен Бояджиев\nколумнист на "Дойче веле" преди говореше: =======Да не говорим за маските, тестовете, антителата, имунитета и прочие. Както и защо при супер твърди мерки (примерно в Сърбия) и при либерален подход като в Швеция резултатът е горе-долу един и същ ???????? Отговори ли си вече Ясен Бояджиев, защо?.........\nРейтинг: 2591 16:08, 07 сеп 21 Неутрално\nНяма да допусна, някой друг да решава за мен, дали да се ваксинирам.\nРейтинг: 2591 16:11, 07 сеп 21 Неутрално\nНеваксинираните са направили своя избор и ще си носят последствията.\nКой си ти, че да се месиш в личния живот на хората?\nРейтинг: 5213 16:12, 07 сеп 21 Неутрално\nРейтинг: 1841 16:14, 07 сеп 21 Любопитно\nБреееее, то не останаха коментари?! Какво му направихте на момчето с парцала? Тц тц тц\nРейтинг: 330 16:18, 07 сеп 21 Неутрално\nВсъщност стойностите вече не са ниски, а сме само 7ми Септември.\nРейтинг: 1958 16:19, 07 сеп 21 Неутрално\nАко си прекарал Ковид и следователно имаш клетъчен имунитет трябва ли да се ваксинираш?\nЗнае ли се колко души са го прекарали?\nРейтинг: 1063 16:20, 07 сеп 21 Неутрално\nСрамен провал за България. А дали коронавирусът убива толкова много хора ???? ....... Методологиите за измерване на медийната свобода ...\nСвободата на медиите и словото, плурализмът на мнения са стълбове на демокрацията, нали така пише...????........но мисля, че сериозно е нарушен принципа за даване право на мнение на всички страни.......и форума го доказва....\nРейтинг: 330 16:24, 07 сеп 21 Неутрално\n“Спокойно, следващите два месеца ще се мре яко, казвам това с голямо съжаление и загриженост.\nКой си ти, че да се месиш в личния живот на хората?”\n:) Пич, само констатирам, самият ти можеш да се хвърлиш от единафесетият етаж в случай че това е твоят избор, няма да те спра бъди сигурен.\nРейтинг: 0 16:24, 07 сеп 21 Неутрално\nДали за този срамен провал не носи поне мъъъъъъъъъничка отговорност любимеца на Дневник и DW - румен радев и еднолично наредения от него кабинет ???\nИли не е възпитано така да се говори и ще ми забраните да коментирам ?\nРейтинг: 551 16:25, 07 сеп 21 Неутрално\nСигурен съм, че скоро ще публикуват и тук новината на сезона относно Ковид - излязоха оригиналните документи, доказващи, че Фаучи е финансирал лабораторията в Ухан за изработването на по-заразни от нормалното Ковид вируси - факт, който този почтен учен, отговорник за борбата с пандемията в САЩ, категорично и гневно отрече пред сенатска комисия преди два месеца.\nРейтинг: 1357 16:25, 07 сеп 21 Неутрално\nДва въпроса.Ако си прекарал Ковид и следователно имаш клетъчен имунитет трябва ли да се ваксинираш?Знае ли се колко души са го прекарали?Благодаря за отговорите!\nНе задавай въпроси!!! Вярата не иска питане, иска подчинение.\nНевяврващите ще горят в огъня на вечния Ковид, да разлика от вярващите, които ще получат благословията на ежегодишната мана под формата на благ богоугоден "бустер".\nЕдин е Великия ковид и много са пророците му на земята ....\nРейтинг: 330 16:27, 07 сеп 21 Неутрално\n“Единадесетият” за да бъда по точен.\nРейтинг: 0 16:28, 07 сеп 21 Неутрално\nКакви са данните за израел преди ваксинацията и след ваксинацията ?\nВ един сайт август 2020 и август 2021 изглеждаха много подобни въпреди високия процент боцнати.\nРейтинг: 297 16:31, 07 сеп 21 Неутрално\nТоя как ги изчислява тези активни случаи - 40 000?\nТова означава, че за последния месец дневно са се разболявали по 1333 души\nи никой от тях не е оздравявал или умирал..\nРейтинг: 2062 16:32, 07 сеп 21 Весело\nДо коментар [#50] от "Anton Andonov":\nТака е. Фаучи е финансирал изработването на вируса, а Трьмп, по внушение на Путин, с голи гьрди го вьзспирал. Кремьлската пропаганда стана сьвсем дебилна. Точно на нивото на целевата си публика.\nРейтинг: 7307 16:33, 07 сеп 21 Неутрално\nКогато хората искаха и търсеха ваксина, нямаше. После пристигна АстраЗенека, Борисов, без да има право я спря, като вредна. Добре че от ЕС се смилиха, че ни дадоха едни в повече договорени, но темпото вече беше загубено.\nРейтинг: 1063 16:35, 07 сеп 21 Неутрално\nКъм то коментар [#24] от "MPetr":\n"""''''Срамен провал за България. А коронавирусът убива толкова много хора""""" и в коментар 24 колеги на мен ли слагате минуси или на точният цитат чийто автор е същият този Ясен Бояджиев и съм го цитирал 1/1 а и съм дал линк впрочем към статията му?........... между другото са му много интересни статиите относно Ковида, в продължение на година и нещо........ Тезите които защитава съвпадат с "вятъра на къде духа".....\nРейтинг: 1459 16:39, 07 сеп 21 Неутрално\nЗащо чак тогава тука Професори и Математици заковаха точната дата 19 Септември ей го къде е.\nНо жалкото е че не се качиха на една Клада и ако не са прави да си драснат клечката или поне да си скъсат дипломите.\nАко Бояджиев преди 2019 е написъл даже един Ред че сме на първо място по смъртност в Европа нещо което и тогава беше безспорен Факт бих го подкрепил сега.\nБългарите нито сме прости нито сме умни просто сме прагматици.\nРейтинг: 2013 16:39, 07 сеп 21 Неутрално\nКазват че най добрата защита дава комбинация между ваксина и имунитет след заразяване.\nПроблемът е как и дали ще прижевееш заразяването.\nОсвен това не знаеш дали си прекарал ковид ако е било без симптоми.\nРейтинг: 551 16:41, 07 сеп 21 Неутрално\nДо коментар [#50] от "Anton Andonov":Така е. Фаучи е финансирал изработването на вируса, а Трьмп, по внушение на Путин, с голи гьрди го вьзспирал. Кремьлската пропаганда стана сьвсем дебилна. Точно на нивото на целевата си публика.\nне знам какво общо има Кремъл с оригиналните документи за дадени грантов, публикувани днес къде ли не\n16:43, 07 сеп 21\nРейтинг: 549 16:44, 07 сеп 21 Неутрално\n16:47, 07 сеп 21\nРейтинг: 656 16:49, 07 сеп 21 Неутрално\nНА 100% ВЯРНО. НО СМЕ ЧАСТ ОТ СИСТЕМАТА РАНО ИЛИ КЪСНО ЩЕ НАВАКСАТ.\nРейтинг: 1864 16:57, 07 сеп 21 Неутрално\nРаботата на правителството е да чегърта, а не да имунизира. Не трябва да се разрешава на Дойче Веле да критикува най– прекрасното правителство, назначено от най– прекрасния президент.\nРейтинг: 656 16:57, 07 сеп 21 Неутрално\nНЕ МЕ ЗАНИМАВАЙТЕ С ВАШАТА РОСИЯ ФАКТИТЕ СА СИ ФАКТИ В ЗАПАДНА ЕВРОПА Е АБСОЛЮТНА ПЪЛНА ЛУДНИЦА ВСИЧКИ ПРАВА СА ОТМЕНЕНИ И ВСЕКИ Е ТРЕТИРАН КАТО БИО ТЕРОРИСТ-ФАКТИ ,ОСПОРЕТЕ ГИ АКО МОЖЕТЕ ..... С ФАКТИ. ПЪЛЗЯЩ ТОТАЛИТАРИЗЪМ ТОВА НЕ ВИ ЛИ ПЛАШИ ???? НЕ СМЕ ЛИ ГО ГЛЕДАЛИ ВЕЧЕ ТОЗИ ФИЛМ.(САМО ДЕТО СЕГА ТЕХНОЛОГИЧНИТЕ ВЪЗМОЖНОСТИ ЗА КОНТРОЛ СА НЕСРАВНИМО ПО-ГОЛЕМИ. НЯКОИ ОТ НАЙ БИСТРИТЕ УМОВЕ НА ЕВРОПА(ВИЗИРАМ ФИЛОСОФИТЕ МИШЕЛ ОНФРЕ ВЪВ ФРАНЦИЯ И ДЖОРДЖО АГАНБЕН(ТОЙ НАПИСА И КНИГА ОТ САЙТА В КОЙТО ПАЗАРУВАМ Я КРИЯТ) ВЕЧЕ СЕ ИСКАЗАХА ПО ВЪПРОСА МНОГО ИСТИНСКИ И НЕПОДКУПНИ УЧЕНИ НАПИСАХА И КНИГИ,АМА КОЙ ДА ЧЕТЕ.\nРейтинг: 656 17:00, 07 сеп 21 Неутрално\nДА ОТБЕЛЕЖА И ДИЕГО ФУЗАРО(ПРОПУСНАХ ГО ПРЕДИ МАЛКО),ДЖОРЖО АГАМБЕН СА ИТАЛИАНЦИ НАПИСАХА ПРЕКРАСНИ КНИГИ ЗА КОВИД СИТУАЦИЯТА.\nРейтинг: 330 17:04, 07 сеп 21 Неутрално\n“ До коментар [#15] от "nmy381005793":\nБългарите нито сме прости нито сме умни просто сме прагматици.”\n:) A vaccine it won’t kill you, it is proven in general that a vaccine against though it may help you to recover from the illness that causes the the virus known as the severe acute respiratory syndrome coronavirus 2 (SARS-CoV-2).\nAnd yet your want is totally absurd ?\nWhy, so you can be right, maybe once in your life time or for the sport?\nБългарите сме това което сме за добро или за лошо, това е факт.\nРейтинг: 330 17:06, 07 сеп 21 Неутрално\nЗа Бояджиев съгласен, незнам може и да е така.\nРейтинг: 1524 17:17, 07 сеп 21 Любопитно\nДо коментар [#59] от "Таралеж": може ли толкова простотии да избълваш в едно изречение. То явно е че можеш, въпроса е за к"ъв чеп ти е ?!\nТе едни навремето казваха че има вещици и ги горяха, после едни други казваха че еврейте са подчовеци и лекинко ги редуцираха, едни други пък казваха че работниците трябва да управляват с терор. Та от как свят светува все някой казва нещо и все някой вади статистика да покаже че всичко е тип топ.\nРейтинг: 1050 17:38, 07 сеп 21 Любопитно\nИнтересно защо всичкото червено писач е вече под крилото на дойче зеле\nРейтинг: 1095 17:47, 07 сеп 21 Неутрално\nОще през пролетта беше осигуреба възможност на всички да се ваксинират,малко по-късно беше осигурен и избор на ваксина,нещо което е налично в много малко други държави,ако изобщо е,защото не знам за други.\nПовече не може да се направи или дори и да може е недопустимо или поне неприемливо,като ползване от държавата на тролове и подобни практики,установяване и притискане на разпостраняващите пропаганда против ваксинирането,въвеждане на цензура и т.н.Плюс че при вярващите това може и да има обратен ефект и да им създаде "светии",както и да засили страха у уплашените.\nРейтинг: 1095 17:52, 07 сеп 21 Неутрално\nКогато ваксинацията не е задължителна и хората не искат да се ваксинират, то за какъв провал говори Бояджиев?Аз не разбирам\nДори и да е задължително ваксинирането пак не може да се прави принудително.Ще има някаква глоба и толкова.\nРейтинг: 2062 18:00, 07 сеп 21 Неутрално\nДо коментар [#60] от "Anton Andonov":\nМоля дайте линкове, но не към жълти вестници. В сериозната преса пише, че Рон Пол твърди, че институт, ръководен от Фаучи, е финансирал изследователска дейност в Ухан през 2014 г, включително за поручването на КОВИД вариант, който дотогава се среща само сред прилетите. Което е вярно. Институтът, ръководен от Фаучи дава 600 000 доларана института в Ухан за това проучване. Пол твърди също така, че Фаучи, чрез това финансиране, е индиректно виновен за създалата се криза. https://www.latimes.com/science/story/2021-07-24/fauci-theres-no-way-the-coronavirus-was-made-with-u-s-research-funds-heres-why .\nНо дори и Пол не обвинява Фаучи, че\nФаучи е финансирал лабораторията в Ухан за изработването на по-заразни от нормалното Ковид вируси а.\n—цитат от коментар 50 на Anton Andonov\nВашето твърдение е манипулативна кремълска лъжа, в което няма нищо учудващо. За това Ви плащат. Въпросът за мен е какво кара човек като Вас да падне толкова ниско. Не че ще ми отговорите.\nРейтинг: 2062 18:20, 07 сеп 21 Неутрално\nЗа тези, които четат на английски, ето още един линк относно конфликта между Фаучи и Рон Пол: https://www.bbc.com/news/57932699\nРейтинг: 1505 18:30, 07 сеп 21 Неутрално\nЕдинственото, което можеше да направи нещата различни, е ваксинацията\n—цитат от коментар 0 на другара Бояджиев\nНещо нема Цифри къмто туй твърдение.\nАко турим начална дата 1 май 2021, когато има вече някакъв % Ваксинирани (по старата Дефиниция) и крайна дата 6 септември, получаваме:\nСтрана , погинали от Ковидя май - 06 септ 2020 , май - 06 септ 2021 , % Ваксинирани 06.09.21 (за 2020 навсякъде са 0%) и се получава:\nБългария: 609 -- 3005 -- 17%\nИзраел: 797 -- 842 -- 61%\nГермания : 2778 -- 9360 -- 61%\nНавсякъде при повече Ваксини се мре повече, отколкото е било преди тях. В различните страни с различен коефициент - национални особености. За по - пълна сметка би требало да се добавят и погиналите тая година след самото ваксиниране, ама наща и юдейската статистики нещо не ги показват.\nРейтинг: 153 19:07, 07 сеп 21 Неутрално\nКолкото по-малко са ваксинирани в една страна, толкова по- има възможност да се появят мутации, които да избегнат ваксината. И хайде стига с това „лично решение“! В България никой не мисли за общото благо, а само за себе си!\nРейтинг: 2591 19:11, 07 сеп 21 Неутрално\nДо коментар [#77] от "ambra":\nЗащото имаше статии, твърдящи обратното.\nРейтинг: 153 19:12, 07 сеп 21 Неутрално\nЯвно в България не ви е ясно какво точно е демокрация.\nРейтинг: 2591 19:12, 07 сеп 21 Неутрално\nИ кой решава, кое е "общото благо"?\nРейтинг: 330 20:04, 07 сеп 21 Любопитно\n“ Ако Бояджиев преди 2019 е написъл даже един Ред че сме на първо място по смъртност в Европа нещо което и тогава беше безспорен Факт бих го подкрепил сега.”\n2019та общо взето няма общо с Пандемията К-19, в Китай стартира Декември 2019, в Европа е приета/взета дата някой си февруари 2020, сега България може и през 2019 да е била с кофти смъртност показатели, незнам?\nРейтинг: 629 21:47, 07 сеп 21 Неутрално\nНяма какво да се чудите. Така е в третия свят!\nРейтинг: 504 22:39, 07 сеп 21 Весело\nДо коментар [#82] от "EU Fighter":\nКакъв трети свят, какви три леви и нито един десен??? С всяка следваща вълна царството се мести в свят с номер съответстващ на вълната…\nРейтинг: 2050 00:31, 08 сеп 21 Неутрално\nВажното е че има ваксини за всички\nАз се ваксинирах и престанах да се пазя.\nРейтинг: 382 04:23, 08 сеп 21 Неутрално\nНе може да е лично решение!\nАко скочиш от балкона и убиеш няколко души на улицата, това лично решение ли е пак??\nРейтинг: 382 04:24, 08 сеп 21 Неутрално\nНо държавата трябва да защитава всички при заразно болни...\nНе може да е само лично решение!\nРейтинг: 1359 04:39, 08 сеп 21 Неутрално\nСрамен провал за Дойче Веле 😂 😂\nДойчовци, беше ваша задача да рекламирате ваксините, ваш е провала 😂\nРейтинг: 1359 04:41, 08 сеп 21 Неутрално\nТи отдавна си изпържен там горе - централната нервна система - нема да се плашиш, няма какво да губиш!\nРейтинг: 2411 04:47, 08 сеп 21 Любопитно\nА “фатките” кой е финансирал вариантите на Ковида ще излязат ли? Имам голямо подозрение, че Борис Джонсън и Жаир Болсонаро имат голям пръст, дори лично се разболяха, за създаването на британски и бразилски щам. Един вид - влезнаха в Историята.\nРейтинг: 2411 04:58, 08 сеп 21 Весело\n“Петият път ще е последен, обещали са!”\nЕК е поръчала малко над три милиарда ваксини. Средно, всеки европеец требе да се набоде девет пъти (два досега и още седем бустера). Ако петият път е последен, кралство Бутан ще се удави от дарени ваксини ... и язък, че оцеляха при земетресението, също дар от Природата.\nРейтинг: 2411 05:06, 08 сеп 21 Весело\n“Не знам какво точно иска да каже тоя другар. ”\nКогато човек не може да борави с информация, просто си лъже на воля. За простака това е разтоварва психотерапия. Да мислим за ближния! Не му придиряйте, че ще лисне още една кофа психотерапевтични лъжи. Току виж прости математически разлики, 124.6 хил. починали през 2020 г. минус 108 хил. починали, станали еволвента от 30 млн. починали българи от Ковид по “всичките земни кълбета”.\nРейтинг: 543 10:28, 08 сеп 21 Неутрално\nЩом парите следват човека (пациент, ученик, студент), резултатът ще бъде винаги един и същи - Малките населени места ще останат без съответната услуга, в големите градове ще има концентрация на услуги. Също така надписване на сметки, предлагане на фиктивни услуги, други опити за измама. За какъв провал точно говори другарят Бояджиев? За пълния провал на българското общество, или конкретно нещо за медицината?\nРейтинг: 514 11:52, 08 сеп 21 Неутрално\nникой не се интересува от твойто боди, бе стюпид! Вероятно лоясало и 3 ката корем! НО.....като зазлееш ще цоцаш ресурс, който може да помогне на друг, нормален човечец! зАРАДИ ТЕБ, КУП БОЛНИ ХОРА НЯМА ДА СИ ПОЛУЧАТ ЛЕЧЕНИЕТО, ЗАЩОТО ЛЕКАРИТЕ ЩЕ СА АНГАЖИРАНИ ДА СПАСЯВАТ/ЗАЩО ЛИ???/ НАСРА--НИЯ ТИ ЗАД--НИК!\nНадменността и глупостта винаги се заплащат! Виж Каролев!\nРейтинг: 383 12:23, 08 сеп 21 Разстроено\nВъв Франция дневно 74 починали на 75 милиона, а в България 121 на 6 милиона. Франция 65% ваксинирани, България 20%. Красноречиво!\nРейтинг: 768 12:38, 08 сеп 21 Неутрално\nи така стигаме до написаното в библията:\n"Живите ще завиждат на мъртвите"\nПо-добре мъртъв, отколкото вковиден от пропаганда идиот!„\nЖИВЕЙТЕ СИ МАСКИРАНИТЕ, УТРЕ ЩЕ КАСТРИРАТ. ЗА КЕФ НА КУКЛОВОДИТЕ.\nРейтинг: 2411 15:15, 08 сеп 21 Неутрално\n“Във Франция дневно 74 починали на 75 милиона, а в България 121 на 6 милиона. ”\nЗа съжаление, в България дневно умират по 341 души, 124735 души са починали през 2020 г.\nВие отговорете защо се дава само смъртността с Ковид, 8554 души, а се мълчи, като в гробище, за смъртността от Клас IX. Болести на органите на кръвообращението (I00-I99) - 75 586 души!\nДали е защото няма още измислена ваксина срещу инфаркта? Или се цели прикриване на частната избирателна инициатива на търговските дружества “Болница”, ОПЛ ЕТ?\nИли няма значение колко ще се стресира до инфаркт/инсулт населението, важното е ваксините да се продават?\nПри така наречената “свръх смъртност”, 16735 (124735 - 108000 починали за 2019 г.), само половината е преписана на Ковид. А за останалата се мълчи. Мълчи се и за това, че смъртността лани е абсолютен рекорд, с три хиляди повече от “гладната Виденова зима”, 121 хил. починали при 8 млн. население срещу сегашните 124.7 хил. души при 7 млн. население.\nРейтинг: 178 15:28, 08 сеп 21 Неутрално\nДа се види как сме се кротнали където ни е местото, при Екваториална Гинея и Кирибати. Защото БГ има лустрото заради еврофондовете на бяла държава, но като се оттегли прилива се вижда кой плува гол. Простотията каквото може да причини на един народ, нищо друго не може До коментар [#8] от "Таралеж":\nРейтинг: 396 17:49, 08 сеп 21 Гневно\nАми няма да си носите неваксинираните последствията индивидуално, ще ви ги носим всички -- защото ще задръстите болниците и спешна помощ, и отново няма да дочакват помощ хора с инфаркти, инсулти и други неотложни състояния. Отново ще се наложи да се спрат планови операции и лечения.\nТака че вземете си обратно личното носене на последствия и вървете с него на частния си остров. Личният живот свършва там, където започва обществения интерес. Можете да си го прочетете в Конституцията, ама не в член 38, дето обичате да размахвате, а малко по-надолу.\nРейтинг: 396 18:07, 08 сеп 21 Разстроено\nДо коментар [#42] от "atmanpg":Отново ще се наложи да се спрат планови операции и лечения.\n—цитат от коментар 98 на Yoto\nПет минути по-късно във фийда: Спират плановите операции във Варненска област


Как да не бъдем трол | It Looks Like A Feminist Blog\nКак да не бъдем трол\nАко не желаете да бъдете смятан/а за трол, за предпочитане е да не изполвате следните фрази или техни варианти, носещи същия смисъл, като долуизброените. Освен това, използването на класически маниери като тези са ни ясни. Възможно е в нормална дискусия да се каже нещо такова. Хванем ли ви да злоупотребявате обаче, става ясно, че целта ви не е дискусия, а тролене илизаяждане.\n„вие сте зли и жестоки и знам, че ще ми изтриете коментара“ – тези хитри психологически трикове от сорта на „В никакъв случай не си мий ръцете преди обяд“ са по-подходящи за деца в предучилищна възраст, хем че и на тях не действат.\n“точно вие сте сексистите” или “вие сте тези, които налагат стереотипи” Ние говорим за сексизъми за стереотипи. Ако обсъждането на даден проблем те прави виновник за него, тогава дайте да не дискутираме педофилията, че току-виж сме изнасилили някое дете.\n“и мъжете имат същия проблем” Проблемът може да изглежда еднакъв на повърхността, но зад него се крие различна динамика. Едно и също действие/събитие има различно значение/резултат, в зависимост от социалното положение, престиж и влияние на участниците. Например, ситуация в която казваш на шефа си „ти си идиот“ е различна от ситуация, в която шефът ти казва „ти си идиот“. Една и съща фраза – някой нарича някого идиот – има съвсем различни последствия. Хетеросексуалните бели мъже, независимо дали го желаят, са привилигерована група. Отношението, което получават и действията, които могат да си позволят, не могат да бъдат сравнявани едно към едно с преживяванията на останалите, маргинализирани групи. Това, че те също са жертва на стереотипите и на социалните конструкти на обществото просто доказват колко неработещи са споменатите конструкти.\n“жените трябва да са истински жени, мъжете – истински мъже” Което би било разумно, ако дефиницията за „истински“ мъже и жени не беше изкуствено създадена. Човек не се ражда завършен индивид, той/тя се формира под влияние на обществото, което си има съществуваща и изградена представа какво е мъжко или женско. Които представи и идеали са били създадени и развити от хората, а не са били пратени по небесния факс.\n„сами се поставяте в ролята на жертва“ Точно така. Специално поискахме да се родим такива, каквито сме. А ако знаете колко труд хвърлихме преди това, за да създадем общество, което има купища проблеми… като расизъм, сексизъм, глад, убийства, омраза… Хубаво е, че някой оценява труда ни.\nНяколко правила на изказването, за да не бъдете възприет/а като трол:\n1) Не изпадайте в логорея. Не пишете извънредно дълги коментари с объркани, повтарящи се, несвързани изречения. Ако изпитвате неистова нужда да изкажете мнението си в километрични фермани, може би е време да си направите собствен блог, като нас, останалите графомани. Ако вече имате блог, замислете се дали няма да ви е по-удобно да напишете публикация, с която да ни громите на свой терен.\n2) Ако произволно скачате от тема на тема – и избраните от вас теми не са свързани по смисъл с публикацията, която коментирате – не се чудете, ако бъдете помислени за трол. Опитайте се логично да навържете мислите си по начин, който е разбираем и за хора, които не са ви близки роднини.\n3) Не променяйте гледната си точка, в зависимост от това, какво ви изнася в момента. Изберете си теза и се придържайте към нея. „Обратното на това, което казва събеседника ми“ не е теза.


Гришо се завръща на турнира в Ротердам (ВИДЕО) - DC news\nГришо се завръща на турнира в Ротердам (ВИДЕО)\nБългаринът ще участва за осми път в състезанието, в което достигна до финала през 2018 година\nНай-добрият български тенисист Григор Димитров е потвърдил участие на турнира в холандския град Ротердам от 10 до 16 февруари 2020 година. Това съобщи днес директорът на надпреварата на твърди кортове в зала от сериите „АТП 500“ Рихард Крайчек.\n„Димитров и нашият турнир имат специална връзка. От дебюта си през 2009 година, когато при нас Григор получи един от първите шансове да се докаже на ниво АТП като топ талант, той обича да идва тук. Димитров иска силно да спечели титлата, особено след като стигна до финала през 2018 година. Още повече, че той е един от любимците на публиката в Ротердам. Страхотно е, че Григор отново ще играе в турнира“, коментира Крайчек.


Борисов към Радев: А, бе, приятелю, хубав бой няма! Щипе ти. И да победиш, пак боли! - Lex.bg News\nШефът на НСО подаде оставка заради настояването му паркът "Росенец" да се охранява и по море\nLex News 10 юли 2020, 10:15 обновена на 10 юли 15:48 3276 21\nПремиерът Бойко Борисов отхвърли обвиненията на президента Румен Радев и лидера на „Да, България“ Христо Иванов, че носи отговорност за Националната служба за охрана (НСО) и за действията на служителите ѝ при инцидента в парк „Росенец“, както и за ангажимента на службата да охранява почетния председател на ДПС Ахмед Доган и депутата от партията Делян Пеевски.\nВ изявление в Министерския съвет Борисов определи снощния протест, в който се включи и държавният глава, като опит да се свали правителството в най-неподходящия момент – по време на пандемия и преди приемането на България в европейския банков съюз. Борисов подчерта също, че Радев е излязъл сред протестиращите с юмруците напред.\n„А, бе, приятелю, цял живот се пазя да не ме върнат към юмруците. Хубав бой няма. Като си свиеш юмрука трябва да знаеш, че и от другата страна има юмрук. И след това, като седнеш да вечеряш, не ядеш хубаво. Щипе ти. И да победиш, пак боли. Бой хубав няма и то в условията на най-тежката пандемия, която се развива и предстои“, каза Борисов.\nСпоред него отиването на Христо Иванов с лодка в „Росенец“ било много добре изигран, „избродиран“ сценарий, но неясно защо лидерът на „Да, България“ отишъл след това да протестира с президента. Борисов отново повтори тезата си, че Радев отговаря за НСО, а не изпълнителната власт, докато президентът обяви, че не той решава кои лица да се охраняват от службата.\n„Христо Иванов протестира с тези, които го къпаха, те го изкъпаха, а той отива да ги подкрепя“, каза възмутено Борисов, припомняйки, че Иванов беше изблъскан в морето от служители на НСО, при опита да остане на брега. Снощи Иванов каза, че ако не бъде свалена охраната на Доган и Пеевски, ще иска Борисов да поеме политическата отговорност.\nПо този повод премиерът отговори днес, че ГЕРБ искат законодателни промени, с които началникът на НСО сам да определя кои лица да бъдат охранявани, а личното мнение на Борисов било, че службата трябва да пази само президента, председателя на парламента и премиера. За охраната на Пеевски, Борисов обясни, че е назначена заради конкретна заплаха. Става дума за случая от 2015 г., когато имаше стрелба с гранатомет по колата на Алексей Петров. Тогава организаторите планирали и убийството на Пеевски.\n„Същите бяха наели апартамент и ми дадоха схемата, с която със снайпер е трябвало да бъде ликвидиран, със снайпера от апартамента“, обясни днес Борисов и добави, че охраняван е бил и бизнесменът и издател Иво Прокопиев. Според премиера обаче Пеевски и Доган сега ще се откажат от охраната на НСО, но отговорност трябва да поеме президентът Радев.\nИначе, за съдбата на парка „Росенец“, Борисов каза, че трябва да бъде отреден за плаж, както е в резиденцията „Евксиноград“.\nВ изложението си премиерът се върна пак на снощния протест и каза, че според него той ще доведе до нов ръст на болни от коронавирус, който днес отбеляза рекорд от 330 новозаразени.\n„Каква е разликата от една дискотека и снощното събитие на президента Радев? Доказаха, че абсолютно не ги интересува това, което щабът препоръчва“, каза Борисов и припомни мерките, които вчера бяха върнати със затварянето на стадиони и барове, както и ограниченията за празненства на открито. Според Борисов, Радев и поддръжниците му трябва да бъдат глобени заради снощния протест, както той бил глобен за неспазване на противоепидемичните мерки. Според заповедта на здравния министър Кирил Ананиев от вчера обаче ограниченията за събиране на открито на до 30 души, важат само за празненства, като сватби, балове, кръщенета и др.\nМалко по-късно през деня премиерът Бойко Борисов отново се яви пред медиите, за да коментира темата за НСО и охраната на почетния председател на ДПС Ахмед Доган.\nПоводът отново беше НСО, както и появилите се по-рано публикации в медиите, че т.нар. лятна резиденция на Доган в „Росенец“ от днес се охранява и по море като е забранен достъпът на всякакви плавателни съдове.\nБорисов цитира писмо, получено вчера от шефа на НСО ген. Красимир Станчев, с което се иска съдействие не само от МВР и „Морската администрация“ към транспортното министерство, но и от Военно-морските сили.\nВ писмото си ген. Станчев пишел, че това се налага заради „пребиваването на охраняемо лице в парка „Росенец“ и заради това на основание чл. 29, ал. 1 и ал. 2 от Закона за НСО се иска съдействието за обезпечаване на сигурността на въпросното лице“.\nПисмо с гриф „секретен“ е получено и в МВР, като от думите на министъра на вътрешните работи Младен Маринов стана ясно, че е с подобно съдържание. НСО се е обърнало и към министрите на отбраната и транспорта Красимир Каракачанов и Росен Желязков. Иска се защита и по суша, и по море като трябва да се изпрати навигационно известие до мореплавателите на 500 м навътре в акваторията, заключена в съответните координати. Забраната за приближаване по море на резиденцията на Доган трябва да е за периода 10 юли – 15 септември.\nПо този повод Каракачанов заяви, че флотът защитава морския суверенитет на България, а не „някакви паркове“.\n„Иска се едва ли не флотът да дойде да те охранява, това е порнография“\nказа още Каракачанов. И посочи, че нито един военен кораб няма да охранява искания периметър, защото не става въпрос за застрашаване на морския суверенитет на България. Той уточни, че в момента в района на Бургас има военни кораби, но те са част от международно учение. Ако бъдат забелязани кораби, то това няма да има нищо общо с акватории и паркове, заяви Каракачанов.\nМинистърът на вътрешните работи Младен Маринов пък намекна, че и полицията няма да изпълни исканото от тях, защото не е в техните компетенции. И каза, че е разпоредил служителите да спазват стриктно Закона за МВР.\nПремиерът възложи на вицепремиера Красимир Каракачанов да провери дали могат държавните органи да не изпълнят искането на НСО. Според Борисов такива ограничения не трябва да има. „Моята заповед е да се намери законова форма да се отмени“, каза премиерът.\nСлед това президентът Румен Радев поиска оставката на шефа на НСО заради изпратените писма и настоя за тяхната отмяна, съобщиха от прессекретариата на държавния глава.\nГен. Станчев обяви по-късно, че подава оставка, като изтъква, че отказва да бъде въвличан в политическа аргументация. Мотивът да напусне е и разкриването на информация за охраняеми лица.\n„През изминалите дни и седмици името на Националната служба за охрана, служители на НСО и лично моето име, многократно бяха замесвани в контекста на политически мотивирани и публично аргументирани ходове на участници в политическия процес… НСО стриктно се придържа и към принципа си да не разкрива каквато и да било информация – пряко или косвено, свързана с охраняеми лица, независимо от многократните опити тази позиция да бъде компрометирана чрез разкриването на такава информация от представители на държавната власт. В НСО хора с имунитет няма.\nСлед публичното разкриване на информация, свързана с оперативната дейност на службата и декларативният отказ от сътрудничество, което приемам за акт на снемане на доверието към себе си от страна на структури партньори в оперативната работа на НСО, както и от страна на държавния глава, заявих пред Президента на Републиката волята си да се оттегля от длъжността Началник на Националната служба за охрана“, се казва в позицията на Станчев.\nБойко Борисов НСО протест румен радев\n12 юли 2020 12:29\nToя така и не можа да се отучи от мутренския си изказ и речник – пълен простак и селтак\n10 юли 2020 12:20\nЩели да ликвидират Шиши със снайпер, ама некой друг път. Ако го беше казал друг, а не Тиквата, бихме повярвали. Вече се убедихме, че главния Тулуп на Републиката е патологичен лъжец.\nПоне се посмях от сърце. Какъв речник дсамо, какви сравнения и хиперболи. Евалла!\n10 юли 2020 11:59\nЛично Бойко отхлаби мерките, за да не притеснявал хората. Сега си мие ръцете с Радев.\n10 юли 2020 11:42\nТулуп Ефенди, ти си уникален! Мъдър, проницанелен визионер. Води ни все така към ново светло евро-бъдеще. От Банкя към Париж! Да пребъде името ти, Каскет сянка да ти пази в знойните летни дни. Почетен гражданин на Барселона да станеш. Чудя се, като ти свърши царството, къде би могъл да се скриеш, щото много твои „фенове“ ще ти търсят сметка. Мисля, че Уганда е добър вариант за протакане на екстрадиция. Много кучета разлая Тулуп Еефенди в последно време, първите бяха безобидни улични, но последните са ротвайлери.\n10 юли 2020 11:26\nПеевсли с охрана. Защо не си наеме частна такава, а не държавата да му плаща.\nТой е по вземането. И по келепира.\nТроловете на Пеевски по-долу искат да се въведат КПП-та, да се забранят протестите и да „си търпим“ безгранично наглите мафиоти… ГЕРБ организират контрапротест в подкрепа на престъпния режим и ще докарат „симпатизанти“ от цялата страна в София тази вечер. Какво ще се случи, зависи от всички нас. Сега всеки гражданин, който поддържа правовия ред, унищожен и потъпкан от управляващите, е лично отговорен за възстановяването му.\nМи за да го слушат щаба въвеждате старите ограничения и КПП и се свършва. Ама лошото е, че на хубавото време да се залостим дома е по-незадравословно\nКойто иска да се затваря в бункера. Аз заминавам на почивка.\n10 юли 2020 10:22\nПовечето хора не ги интересува това, което щаба препоръчва. Ама това е защото сме си букови глави\n10 юли 2020 10:21\nТрагедия сте и двамата ама ней се. Ще си ви търпим.\nНЕ сме кой знае какво, като човешки потенциал и това е факт, обаче мисля, че Радев и Борисов са силни мъже и сега бе времето да се обединят, а не да се боричкат за власт. И Борисов му заминава мандата и надали бихме подкрепили проект на Радев. Това е истината. Да спрат да се боричкат\nБорисов е в партия само с тези, от които ума интерес.\n10 юли 2020 10:20\n„А, бе, приятелю, цял живот се пазя да не ме върнат към юмруците. Хубав бой няма. Като си свиеш юмрука трябва да знаеш, че и от другата страна има юмрук. И след това, като седнеш да вечеряш, не ядеш хубаво. Щипе ти. И да победиш, пак боли. Бой хубав няма и то в условията на най-тежката пандемия, която се развива и предстои“\nЕ оня ако е свил юмрук, ти що свиваш и ти ?\nНе харесвам Румен Радев, защото за мен не е стока, като човек. Обаче да ви кажа и с тия нападки на Борисов също не е ок. Значи, като си вършиш работата и смяташ, че хората го оценяват, защо се палиш от всяка критика на президент, Корнелия или Мая ?\nВъпросът е за отвоюване на държавата от мафията, чиито марионетки са Тулупа и Каскета, като начините за това нямат голямо значение !\n10 юли 2020 10:19\nСелската риторика не му ли омръзна на тоя човек бе?\nТолкова си може. Вече е смешен милия.\nНе бе ли Борисов този, който каза, че не е редно да бъде нападан по време на пандемия? Не е редно да се водят скандали и да се карат точно сега./ А сега той какво прави?\nМахленския език. Нямам думи


Erbario Toscano - козметика за коса лице и тяло от Италия\nErbario Toscano - козметика за коса лице и тяло от Италия : www.plamboy.com\nКозметика » Онлайн магазин » Erbario Toscano - Италия\nЗащита и следване на достойнството и качеството срещу продукцията за масовия пазар\nОпазване на старите италиански традиции, които проповядват ползването на прости природни съставки\nВсеки продукт е ръчно декориран с естествени елементи\nВсички опаковки са екологични, а продуктите не са тествани върху животни\nПечатът “Made in Italy”, олицетворение на качество и красота.\nРазгледай: Всички разделиErbario Toscano - ИталияErbario Toscano - ИталияErbario Toscano - ИталияErbario Toscano - ИталияErbario Toscano - ИталияАроматизаториДуш-гел за тялоЕжедневна употребаКозметика за ръце и кракаКремове за ръце и тялоЛосион за тялоМасажно олио, масажен кремМаски за лицеМасло за тялоОбем за косатаПилинг, скраб, ексфолиантПочистваща козметикаПротив бръчки козметикаСтик за устниСуха и изтощена, третирана косаСуха и чувствителна кожа\nАроматизатор за дома пикантна ванилия лукс - Erbario Toscano 69.00лв. Поръчайте\nБогат растителен сапун за всеки тип кожа Royal Grape - Erbario Toscano 12.90лв. Поръчайте\nВъзстановяващ балсам за суха и цъфтяща коса със зехтин - Erbario Toscano 32.90лв. Поръчайте\nВъзстановяващо сухо олио за тяло със зехтин - Erbario Toscano 22.90лв. Поръчайте\nДамска парфюмна вода с масло от лавандула - Erbario Toscno 57.90лв. Поръчайте\nДеликатна душ пяна за тяло с чиста роза - Erbario Toscano 26.90лв. Поръчайте\nЕнергизираща ароматна вода за тяло пикантна ванилия - Erbario Toscano 42.90лв. Поръчайте\nКремообразна душ-пяна за яло с екстракт от маслинови листа - Erbario Toscano 24.90лв. Поръчайте\nМъжки парфюм с енергизиращ аромат на черен пипер, 50 мл - Erbario Toscano 72.00лв. Поръчайте\nМъжки парфюм с енергизиращ аромат на черен пипер, 7,5 мл - Erbario Toscano 22.00лв. Поръчайте\nНежен ексфолиант за лице с озаряващо действие - Erbario Toscano 55.90лв. Поръчайте\nНежен парфюм с аромат на мадагаскарска ванилия, 100 мл - Erbario Toscano 72.00лв. Поръчайте\nНежен парфюм с аромат на мадагаскарска ванилия, 7.5 мл - Erbario Toscano 22.00лв. Поръчайте\nНежен растителен сапун пикантна ванилия - Erbario Toscano 15.00лв. Поръчайте\nНежен растителен сапун с розови листенца - Erbario Toscano 15.00лв. Поръчайте\nСтраници: 1 2 3 Следваща Показани 1 - 20 (всичко 54 позиции)\n07 :13 :34


Западни подходи – Уикипедия\nЗападни подходи (на английски: Western Approaches) – район от Атлантические океан, умиващ от запад Британските острови. Ограничен от запад с 30° W меридиан, а от север с ширината на остров Уестрей, и на юг с ширината на нос Лизард.\nРайона има стратегическа важност в хода на Битката за Атлантика, тъй като през него преминават всички пътища на конвоите по линията Англия-Северна Америка, и част от пътищата за северните портове на Съветския съюз. Това отлично се осъзнава както от немското командване, така и от британското. Лично адмирал Дьониц съсредоточава тук действията на подводниците си против корабоплаването на съюзниците.\nНа свой ред, Адмиралтейството за борбата с тях създава тук Командване на Западните подходи. В началния етап от Битката за Атлантика конвоирането се осъществява само от британските пристанища до меридиана 30° з.д. и обратно; зад неговите предели транспортите плават самостоятелно, т.е. Западните подходи ограничиват действията и на корабите на охраната.\nТази страница частично или изцяло представлява превод на страницата „Западные подходы“ в Уикипедия на руски. Оригиналният текст, както и този превод, са защитени от Лиценза „Криейтив Комънс - Признание - Споделяне на споделеното“, а за съдържание, създадено преди юни 2009 година — от Лиценза за свободна документация на ГНУ. Прегледайте историята на редакциите на оригиналната страница, както и на преводната страница. Вижте източниците на оригиналната статия, състоянието ѝ при превода и списъка на съавторите.\nВзето от „https://bg.wikipedia.org/w/index.php?title=Западни_подходи&oldid=9827985“.\nПоследната промяна на страницата е извършена на 16 януари 2020 г. в 20:20 ч.


Среща на Борисов със синдикалните лидери /на живо/ - Пловдив Онлайн\nСлед Радев – потоп! Това е лицето на хаоса! Няма никакви мерки след 2021! Как ще живеят хората от януари 2022?\nЛидерът на ГЕРБ Бойко Борисов се среща с лидерите на синдикатите у нас заради кризата и липсващите адекватни мерки за хората и бизнеса.\nВиждаме, че Европа се справи, а ние си играхме на избори, каза той.\nНе мога да разбера защо у нас цената на тока се вдигна 4 пъти. Цената трябваше да е фиксирана още от юни, добави Борисов. Или става въпрос за лобизъм в полза ня някои фирми, което прозира и в Плана за възстановяване и развитие?\nИмаме сектор на ВЕИ-ата /възобновяеми енергийни източници – б.р./, който е свъркомпенсиран и получава над милиард повече за сметка на всички други, каза бившият енергиен министър Делян Добрев.\nТой призова за балансиране на системата и въздаване на справедливост при изкупните цени на енергията.\nВ срещата участваха бившите министри на ГЕРБ Томислав Дончев, Лъчезар Борисов, Делян Добрев и Владислав Горанов, а целта бе да се представят изготвените от експертния екип на партията предложения за справяне с енергийната криза.\nЗа пети пореден ден има рекорден брой заразени и починали български граждани. 136 души са загубили живота си само в последните 24 часа. На фона на тази черна статистика Румен Радев и Стойчо Кацаров ще дават сертификати и на хора само с една доза ваксина. Това е същото като да дадеш право на някой да шофира, когато е минал само изпит с листовки. Това е катастрофа! – каза Борисов.\nРумен Радев лъже, че партиите не са агитирали хората да се ваксинират. За разлика от него ние всеки ден призоваваме българите да го направят, за да запазят живота и здравето на себе си и на своите близки. Показателно е, че дори Германия от вчера въведе карантина за България – продължи Борисов.\nПритеснително е, че мерките на служебния кабинет важат само до президентските избори. След Радев и потоп – това е техният принцип. България ще съществува и след месец ноември. От първи януари битовите потребители не са защитени по никакъв начин. Можете да си представите какво ще се случи със сметките на фона на сегашния цени на тока. Как ще живеят хората след това? – попита риторично Бойко Борисов.\n23 окт. 2021 15:59\nТайната вечеря в Гетсиманската градина!Хвала!\n23 окт. 2021 16:43\n15 и 32 срещу хаоса на отровния Радев Су\n23 окт. 2021 19:26


13.12.2017 14:57 | Видян 2394 пъти\nАкадемията за мода отличи с приза най-стилните и успешни българи: Илиана Раева, Гала, Илияна Захариева, Йордана Димитрова, Капка Амзина, Ники Кънчев и Ники Илиев. Официалната церемония се състоя в столичния Витоша Парк Хотел с любезното домакинство на г-н Мирослав Печев. Събитието събра едни от най-влиятелните личности в обществото и публичното пространство.\nВ награждаването по традиция участваха предишни носители на приза на Академията за мода. Антон Хекимян – БГ Модна икона 2016, обяви и награди Илиана Раева – световна и абсолютна европейска шампионка, треньор на златните момичета и президент на Българската федерация по художествена гимнастика. Йоана Буковска-Давидова, която е БГ Модна икона за 2016-та, награди водещата на предаването На кафе по Нова телевизия – Гала, която стана и първият двукратен носител на най-авторитетния български приз за стил (нейното първо отличие е от 2010 година).\nЙоана Буковска-Давидова награди също режисьора и актьор Ники Илиев. Телевизионният и радио водещ Ники Кънчев, който през годините многократно е номиниран за приза, беше обявен от Габриела Колева, създател и стилист на модна къща Мезон Сант-Ерем, а получи наградата си от Любен Дилов-син, който е БГ Модна икона 2016. Италианският дизайнер и стилист Алберто Веделаго обяви името на Илияна Захариева – директор комуникации Мтел, която беше наградена лично от проф. Любомир Стойков, председател на Академията за мода.\nНосителят на приза БГ Модна икона за 2012-та година – Орлин Павлов награди бизнес дамата Йордана Димитрова, а Валерия Велева – БГ Модна икона 2014, обяви наградата на Капка Амзина, светска дама и активен участник в благотворителни инициативи.\nКато събитие, посветено на високия стил, красотата, елегантността и успеха, БГ модна икона, се утвърди като едно от най-престижните културни и светски събития в навечерието на Коледа. С високия приз Академията за мода обвързва добрата външност с професионалния успех и безупречната репутация. А целта на конкурса е да се стимулират стилните и популярни българи и да се насърчават добрите образци в публичното пространство.\nПрестижният конкурс се организира за девета поредна година, а наградата, която всеки победител получава по традиция, е пластика, изработена от най-добрия български бижутер – Анжело Красини. Статуетката е интерпретация на първото облекло на Адам и Ева – смокиновия лист – с образите най-прочути дизайнери и модни икони. Всеки от победителите получи лично от проф. Любомир Стойков сертификат на Академията за мода, както и подаръци от Витоша Парк Хотел, кафе Кимбо и цветя от Жарден Флорист.


Полски експерт: Русия само се прави на консервативна страна - Поглед Инфо\nНамираш се в: Начало » Свят » Полски експерт: Русия само се прави на консервативна страна\nПолски експерт: Русия само се прави на консервативна страна\n12.07.2019, 08:28 6841\n/Поглед.инфо/ Русия умишлено подхранва слуховете, че западната цивилизация е в сериозна криза. Тя дори започна да припомня това в официални документи, каза полският експерт Шимон Каращ от Центъра за източни изследвания. В разговор с Polskie Radio той уверява, че на фона на „разлагаща се Европа“ Русия е създала имидж на консервативно общество за нуждите на външната и вътрешната политика, гарант на който е самият Владимир Путин.\n„Русия изобщо не е твърде консервативна. Повечето руснаци също не практикуват Православието. И ако погледнете статистиката за разводите и абортите, именно консервативният наратив се използва за нуждите на вътрешната и външната политика. Не случайно Путин се срещна с папа Франциск”, заяви в интервю за Polskie Radio Шимон Каращ от Центъра за източни изследвания.\nСпоред политолога Русия умишлено подхранва слуховете, че западната цивилизация е в сериозна криза. „Представители на руския елит на властта повтарят тезата за кризата на Запада в продължение на няколко години. Много е важно, че руснаците дори започват да припомнят това в официални документи. От една страна, някои от коментарите действително съответстват нареалността, но до голяма степен те представят желаното за действително. Руснаците биха искали Западът да бъде разделен. Това улеснява реализирането на външнополитическите им цели”, обясни той.\nШимон Каращ също отбеляза, че подкрепата за властите от страна на руското общество става все по-малка. „Кремъл е притеснен от анкетите за общественото мнение. И тук идва тревожната тенденция, която той очевидно не обича - а именно спадът в популярността на телевизионните дебати с участието на Владимир Путин. Имаме парадоксална ситуация, тъй като има признаци за умора на обществото от съществуващата ситуация, но руските власти са направили много, за да убедят обществото, че тази власт няма разумна алтернатива”, смята той.\nСпоред полския експерт, Владимир Путин използва консервативния си образ единствено по политически причини. Президентът на Русия действа като ключова връзка в съществуващата система в Русия и не може лесно да бъде изключен от нея. „Опозицията не може да генерира разумни импулси. Това е един от главните козове на Кремъл в борбата срещу обществото. Путин е стабилизиращ фактор. Ако изчезне, възниква въпросът: дали системата ще бъде стабилна без него? Членовете на социално-икономическия елит, които дължат много на Путин, биха могли да загубят много от това заместване”, обобщи в интервю за Polskie Radio Шимон Каращ от Центъра за Източни изследвания.


Още помощ за Мадая – натам отива мобилна клиника - Последни Новини от DNES.BG\nАрабският полумесец ще ваксинира жителите\n15 яну 2016 19:46, Боряна Павлова\nМобилна клиника и медицински екип пътуват към обсадения сирийски град Мадая. Местните жители са съобщили, че 32 души са починали от гладна смърт за последния месец. Това съобщиха днес служби на ООН, цитирани от Ройтерс.\nСирийското правителство е разрешило влизането в града на мобилна клиника на Сирийския арабски червен полумесец и се е съгласило там да бъде извършена ваксинация, заяви на пресконференция Тарик Яшаревич от Световната здравна организация.\nООН се надява идната седмица да изпрати конвои в Мадая, както и в обсадените от бунтовниците градове Фуа и Кефрая в провинция Идлиб, но все още няма определена дата за Забадани, добави Йенс Лерке, говорител на Службата на ООН за координация на хуманитарните въпроси.\nДетският фонд на ООН (УНИЦЕФ) потвърди днес, че сред децата в Мадая има случаи на тежко недохранване. Тази седмица там бе доставена помощ на хиляди засегнати от неколкомесечната блокада, съобщава още Ройтерс.\nОще по темата: обсадагладхуманитарна помощМадая\nваксинации срещу недохранване?


Специална колекция от H&M | Fashion Inside\nБлаготворителност, детска мода и една шведска марка\nБезспорно модата е една от сферите в нашия живот, в която „се завъртат” най-крупни суми. Всички сме част от нея, макар и в различни степени. Дали ще си купуваме най-актуалните колекции на най-скъпите брандове, или просто ще попълваме празнините в гардероба си, факт е, че без дрехи не можем да живеем.\nКолко обаче са марките, които заделят от приходите си за благотворителност? Не чак толкова много.\nШведският лейбъл H&M е от имената в индустрията, които неведнъж са ставали част от мащабни кампании в помощ на нуждаещите се. Последната инициатива на марката е създаването на специална детска колекция All For Children, част от приходите на която ще бъдат дарени за повишаване качеството на образованието и медицинските услуги в нуждаещи се страни.\nДетската колекция е посветена на наближаващия Хелоуин. Малчуганите ще могат да се маскират като пирати, моряци, русалки, принцеси и каквото още си пожелаят. Карнавалните модни хрумвания включват и интересни аксесоари, сред които корони, украшения и дори кучето, порода мопс, на Мария-Антоанета, преобразено като малка дамска чанта.\nОстават две седмици до призрачната нощ. Макар че у нас нямаме традиция децата да обикалят чуждите домове, питайки „Лакомство или номер”, все пак празникът не остава незабелязан. Все пак, кой би отказал една вечер, в която може да бъде когото си поиска?\nAll For ChildrenH&Mблаготворителностгардеробдетска колекциядрехикрупни сумикуче мопсМария-Антоанетамодаобразованиепризрачна нощХелоуин


Британска компания е на път да създаде батерия, използваема в „голямата“ авиация – Letene.com\nБританска компания е на път да създаде батерия, използваема в „голямата“ авиация\n11-08-2019 Атанас Георгиев\nКакто е известно, енергийна плътност, която осигуряват днешните акумулаторни батерии, позволява приложението им в ултралеките и леките самолети, но когато нещата опрат до „голямата“ комерсиална (пътническа и карго) авиация, те се оказват неприложими.\nТова обаче вероятно е на път да се промени. Британска фирма е разработила нова технология, която предлага енергийна плътност, която е приблизително два пъти по-висока от тази при литиево-йонните батерии, които засега държаха „палмата на първенството“ по енергийна плътност.\nСтава дума за новите литиево-серни (Li-S) батерии на британската стартъп компания Oxis Energy, разработени в сътрудничество с американската компания Bye Aerospace. Да припомним, че на Bye Aerospace принадлежи разработката на електрическият самолет Sun Flyer 2, който вече направи първия си полет, но засега задвижван от класически литиево-йонни батерии.\nСъздадените от Oxis Energy литиево-серни клетки притежават енергийна плътност от 400 Wh/kg (ват часа на килограм), като се очаква да достигнат до 500 Wh/kg. За сравнение, в момента дори и най-ефективните литиево-йонни клетки рядко надминават плътност от 250 Wh/kg.\nЗа съжаление обаче не е изключено да се окаже, че високата енергийна плътност няма да е достатъчна за да пробие път на тези нови батерии в „голямата“ авиация. Проблемът е в това, че литиево-серните батерии имат „живот“ от само 200 цикъла на зареждане и разреждане, което драстично намалява козовете им, в сравнение с броя цикли при литиево-йонните батерии, който обикновено се изчислява в хиляди.\n← Парчета от двигател на Boeing 787 се посипаха над италианско градче\nЩе успее ли Airbus A321XLR да промени правилата на играта? →


Calliope - Chi siamo BG\nChi siamo BG\nCalliope е основана през 2005 г. и внася в модна къща Teddy бляскав glamour стил. Към днешна дата има 96 магазина в 19 страни по целия свят.\nТова, което характеризира продукта и атмосферата в магазините за директни и франчайзинг продажби, е съвременен, балансиран блясък със "стилен" привкус. Дрехите Calliope са позиционирани като модерни, актуални и същевременно достъпни продукти с правилния баланс между мода и елегантност. Резултатът е продукт, предназначен за мъже и жени, които всеки ден искат да се чувстват бляскави и изключително елегантни.\nCalliope е единствената марка за бърза мода, която предлага модерен, изчистен и елегантен стил с изцяло италиански вкус, който ние определяме като glamour light. Нашият glamour light стил се изразява в колекция, която винаги е актуална и никога не е крайна, в оригинален концептуален магазин с международен привкус.\nУСЕЩАНЕТО ПРИ ПАЗАРУВАНЕ\nМагазинът напомня на творческа работилница - уникален формат, в който дизайнът е фундаментале, съвременен и международен, но подправен с изцяло италиански вкус. Големият вход отваря магазина и създава пространство, което посреща и представя на клиента този свят на стила.\nВътре грижливо подбраните и аранжирани пътеки подсилват прекъсването между различните зони на магазина, с което се създава пространство, което винаги е в крак с текущите тенденции и е в състояние да гарантира иновативен и актуален продукт с точния баланс между мода и елегантност.\nМагазинът е насочен към широка целева група, като може да предложи цялостна визия за жени, мъже и аксесоари с широка гама от модни предложения.


The Bulgarian Media Portal in Chicago » Blog Archive » 52-ри Фолклорен фестивал в Чикагския университет (фоторепортаж)\n52-ри Фолклорен фестивал в Чикагския университет (фоторепортаж)\nОт 23 до 25 март 2017 г. в Университета на Чикаго (University of Chicago), в „International House”, се проведе 52-рият Фолклорен фестивал за музика и танци от Източна Европа. Сцена за събитието стана Центърът за Източна Европа и Русия. Фестивалът се организира от ансамбъл „Балкански игри“, с неуморните усилия на Галя и Джон Куо.\nВ 52-ия Пролетен фолклорен фестивал в Чикаго участваха с музика и танци изявени състави от всички краища на Балканите, Източна Европа и Средиземноморието, сред които от България, Гърция, Македония, Сърбия, Молдова, Туркменистан, Испания и др. На 25 вечерта ансамбъл “Балкански игри” предстви своя традиционен концерт. След концерта и вечерята, в една неповпорима атмосфера часове наред, участниците и гостите продължиха партито с хора под звуците на оркестъра.\nКонцертът откриха “Китка” и “Балкарски игри”.\nCCEA с Монголски и Китайски танци\nBalkanski ritmi – Ангел Добрев и Константин Маринов\nОрганизаторите Джон и Галя\nНастроението в коридорите


16 българи ще боксират на "Странджа" във вторник - Спорт - БНР Новини\n16 българи ще боксират на "Странджа" във вторник\nпубликувано на 23.02.21 в 10:13\nРадослав Панталеев (в червено) ще боксира във вечерната сесия.\nОще 16 български боксьори ще се качат на ринга във втория ден на турнира за Купа "Странджа" днес.\nВ сутрешния сеанс в зала "София", който започва от 11.00 часа, на ринг А Добромира Георгиева (75 кг) ще боксира с Аойфе Орурки (Ирландия), а Хавиер Ибаниес (57 кг) ще мери сили със Сергей Ярулин (Русия).\nВечерната сесия започва в 18:00 часа и на нея ще участват основната част от водещите български боксьори. На ринг А Стойка Кръстева (51 кг) ще започне на "Странджа" срещу Сандра Драбик (Полша), докато Радослав Панталеев (91 кг) ще боксира с Вахан Наницанян (Гърция). На ринг Б Габриела Димитрова (51 кг) ще срещне Лакрамиора Перийоц (Румъния), Станимира Петрова (57 кг) ще играе с Дея Боланца (Хървария), а Светлана Каменова (57 кг) се завръща на сцената с мач срещу Мариана Басанец (Украйна).\nБНР Новини Спорт бокс Панталеев Станимир Петрова Старнджа Стойка Кръстева


B&B San Nicolò - НАЙ-НИСКИ ЦЕНИ от agoda.com\nB&B San NicolòVia Solferino18, Montegiorgio, Монтеджорджо, Италия, 63833 - Покажи на картатаИзключителен9,4Въз основа на20отзивиB&B San NicolòВижте повече снимкиВижте повече снимкиВижте всички50снимки8,6 Много добро местоположениеПокажи на картата8,6МестоположениеНеща, които ще харесатеклиматикбалкон/терасаминибар\nИнформация за обектаОписаниеB&B San Nicolò, който се намира в Montegiorgio, Монтеджорджо, е популярно място за туристи. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят. B&B San Nicolò прави всичко възможно гостите да се почувстват удобно. Затова хотелът предоставя най-добрите услуги и удобства. Експресно настаняване/напускане, съхраняване на багаж, летищен трансфер, общ салон/телевизионна зона са само част от нещата, които отличават B&B San Nicolò от останалите хотели в града. Като допълнение всяка хотелска стая предлага широка гама от удобства. Много от стаите са с хидромасажна вана, климатик, отопление, бюро, минибар, за да удовлетворят и най-изискания вкус. Независимо от това, дали сте фен на фитнеса или просто търсите начин да отпочинете след уморителен работен ден, в хотела ще намерите най-висококачествените съоръжения, такива като градина. Насладете се на несравнимото качество на услугите и престижното местоположение на B&B San Nicolò.Покажи повечеХарактеристикиИнтернетбезплатен WiFi достъп във всички стаи Услуги и удобствазала за пушачи Достъпдопускане на домашни любимци На разположение във всички стаибалкон/терасаминибартелевизор с плосък екранбезплатна минерална водамрежа против комаритоалетни артикулибудилникотоплениехидромасажна ванабюросателитна/кабелна телевизия климатиксешоар Покажи по-малкоПолитикиВъзможността за допълнителни легла зависи от избрания тип стая. За повече информация, моля проверете индивидуалния капацитет валиден за типа стая.При резервиране на повече от 5 стаи е възможно да се прилагат различни условия и допълнителни плащания.Покажи повече


Година 2009, 22.04. град Бургас\nНа двадесет и втори април две хиляди и девета година\nАдминистративно дело номер 343 по описа за 2009 година\nЖалбоподателят – К.К.К., редовно призован, се явява лично.\nЖАЛБОПОДАТЕЛЯТ К.: Поддържам подадената жалба със съответните уточнения в нея. Смятам, че постановеният отказ за изплащане на обезщетение е незаконосъобразен, поради което го обжалвам и моля същият да бъде отменен.\nСпоред мен е незаконно да ми откажат изплащането на обезщетение при положение, че всичките ми документи са в изрядност.\nЮРИСКОНСУЛТ Д.: Оспорвам жалбата като неоснователна и недоказана.\nНямам доказателствени искания. Представили сме пълната административна преписка.\nСЪДЪТ намира, че следва да приеме като доказателства по делото представените с административната преписка документи. Предвид липсата на други доказателствени искания да приключи съдебното дирене и да даде ход по същество.\nЖАЛБОПОДАТЕЛЯТ К.: Искам да кажа това, че аз съм си плащал за всичките тези години назад на най-висок процент всеки месец без закъснение и смятам, че след като има такава създала се ситуация за обезщетение би трябвало да ми се изплати това нещо. Не че е голяма сумата, но аз държа да ми се изплати. През 2006 година също претърпях операция и тогава не ми отказаха да ми изплатят обезщетение и не ме уведомиха, че има проблем, който да отстраня. Никой не ме уведомени и едва след като минаха години и претърпях операция, ми направиха отказ за това, че не съм подал декларация. Аз съм подал декларация през 2000 година. После нямам прекъсване. Ако не съм плащал през периода може да ми се направи ревизия и да си заплатя необходимата сума. Всичко от 2003 година до 2008 година е платено на висок процент за обезщетение по болест. През 2006 година с какво се аргументират, че ми изплатиха обезщетение при претърпяна от мен операция?\nЮРИСКОНСУЛТ Д.: Моля да оставите без уважение жалбата и да потвърдите обжалваното решение на Директора на РУСО – гр. Бургас. Изложили сме подробни съображения в решението на Директора на РУСО – гр. Бургас.


„За момента ситуацията с COVID-19 в МБАЛ Ботевград е под контрол“, това каза кметът на община Ботевград Иван Гавалюгов, основавайки се на разговори с д-р Иван Багелейски, управител на болницата.\n„COVID отделението, в което има 12 легла е запълнено. Планира се разкриване на допълнителни легла, както са инструкциите на Министерството на здравеопазването. Определено може да се каже, че в болницата нещата са под контрол. Недостиг на лекари и медицински сестри се изпитва, както в нацинолен мащаб, така и на местно ниво. Заразени са 4 доктора и 7 медицински сестри от местното болничното заведение“, заяви кметът.\nГ-н Гавалюгов каза, че новоизграденият диагностичен кабинет за предварително тестване на пациенти, които подлежат на хоспитализация в МБАЛ Ботевград, ще започне да функционира най-вероятно в понеделиник – 16 ноември. Той се намира на партерния етаж.\n„Общината закупи допълнително 100 „бързи“ тестове по молба на управителя на болницата, с които да бъде подпомогната дейността на МБАЛ Ботевград. Те ще послужат за тестване най-вече на медицинския персонал, но и на някои пациенти“, допълни градоначалникът.\nPrevious Мъж и жена от Етрополе са задържани непосредствено след като ограбили дома на своя съгражданка\nNext 11 новозаразени с COVID 19 в община Ботевград


Елван Гюркаш е новият директор на офиса на НАП в Кърджали\nЕлван Гюркаш се връща на директорския пост в офиса на Националната агенция по приходите (НАП) в Кърджали. Това е решението на изпълнителния директор на НАП Бойко Атанасов. Заповедта е подписана.\nГюркаш ръководеше приходната агенция в Източните Родопи до началото на януари 2010-та година, когато назначеният от ГЕРБ за шеф на НАП Красимир Стефанов я освободи. Тогава тя остана в системата на НАП. От три години е и в ръководството на Националната асоциация на общинските съветници, където представлява Кърджали.\nКакто първи 24rodopi.com писа, досегашният шеф на НАП в Кърджали Димитър Илиев Димитров е освободен. Той ръководеше офиса в продължение на 42 месеца. Предложено му е да остане в НАП, но на по-ниска позиция. Преди да заеме ръководния пост Димитров е бил инспектор по приходите в сектор „Ревизии и проверки”.


Бойният портал » Микел Кеслер – искам Фроч отново\nМикел Кеслер – искам Фроч отново\nМикел Кеслер ( 46-3, 35KO ) желае да изиграе трети двубой със световния шампион на IBF / WBA в Супер средна категория Карл Фроч. Двамата изиграха два велики мача. Първия се състоя през 2010 в Дания и Кеслер успя да спечели трудно по точки, но загуби втория игран в Лондон миналата година.\n“ Викингът войн “ не е се бил от реваншът си срещу Фроч. Той желае да продължи своята кариера, но иска да участва в големи срещи. Наскоро, бившия съперник на Фроч, Джордж Груувс подписа договор с промоутора на Кеслер Зауерланд. Микел не иска да се бие с него, защото все още не се е доказал, но желае отново да премери сили с Фроч.\n“ Чакам обаждане и се надявам скоро да се случи нещо. Искам да участвам в големи срещи. Искам Карл. Да, настина загубих последният път, но искам да се бием отново. Не знам дали той иска това, но иначе срещу кого друг би се бил? С Андре Уорд? Аз съм един от най- добрите, не че Груувс не е, но аз не искам да се бия с него. Искам Фроч отново.“ – каза Кеслер.\nМикел Кеслер – искам Фроч отново was last modified: септември 27th, 2014 by ludmil


Левски вървял в комплект с харема на БОЖКОВ\nИзточник: ПОТВ 12:23 / 19.05.2020\nЧерепа е държал на разположение 70 жени по 5000 лв. на месец на заплата - за любовници – оповести по Канал 3 хазартният бос Цветомир Найденов.\nКаква е тяхната съдба – проучи екип на сайта НовинитеМенте.ком\n70-те жени наистина съществуват и живеят в скрит харем някъде в полите на Витоша. Напоследък хладилниците били изпразнени и те буквално гладували.\nБожков прдупредил по телефона Наско Сираков, че издръжката на харема върви в комплект с акциите на Левски и трябва да бъде включена в бюджета на отбора. Това означавало исканият държавен заем да бъде увеличен с поне още 1 милион на първо време – докато се осъществи трансфера на харема в Обединените арабски емирства.\n19:21 ч., 19.05.2020 г. Как ще ги джиросва-отпредЕ или отзадЕ?/Правопис по Караянчева/!Хвала!


Бионсе излива вино за хиляди в зелено - Последни Новини от DNES.BG\nБионсе излива вино за хиляди в зелено\nВбеси феновете си като изля едно от най-скъпите вина в света\n20 май 2015 17:34, Мария Дуковска\nБионсе; Снимка: Twitter\nБионсе и Джей Зи са сред най-влиятелните двойки в света и за никого не е тайна, че певицата сама изкарва милиони долари всяка година.\nКато много известни личности, Бионсе също показа своята финансова стабилност и склонността ѝ да пилее хиляди долари. Това обаче вбеси много от нейните фенове.\nВидеото към новата песен на звездата в дует с Ники Минаж се появи ексклузивно в Tidal, а малко след това изтече и в YouTube, откъдето пък по-късно бе свалено. Момент от видеоклипа обаче се разпространи в Twitter и буквално подпали страстите (в лошия смисъл на думата) на много от почитателите на Бионсе.\nНа скандалния кадър се вижда как звездата е в басейн и излива бутилка скъпо пенливо вино във водата. Един от потребителите на социалната мрежа сподели, че цената на само една бутилка от това вино може да се равнява на цял студентски заем.\nСтава въпрос за виното "Armand de Brignac", известно още като Ace of Spades, а цената му варира между 300 долара и зашеметяващите 20 000 долара. Бионсе обаче вероятно не трябва да плаща нито цент за тази своя приумица, тъй като съпругът ѝ Джей Зи наскоро купи компанията производител на това вино.\nОще по темата: виноБионсебиоДжей Зи\nНезнам за другото, ама на снимката е направила ужасна физиономия\nДо ЧекистПлюсче!20 000 е струвало вчера, днес - повече, утре - кой знае.\nбай гюро преди 6 години\nЩом го излива значи е гадно. Ако ще и 5000000$ да е бутилката.а и като гледам не го пият много в кръчмата.\nХа ха ха нахранетеАфрика , ха ха ха африканците в африка са си бедни африканци , африканците в Европа са си нахранени африканци , ама африканците в сащ са милионери всичките щот са хай тек , чакат се богати латиноамериканци , индианци и азиатци ха ха ха.\nДо Анонимен 11Начин или не начин на живот, не знам. Далече сам от рапа и Беонсе, но от статията която се тиражира по медийте, разбрах какво е името на виното, че го владее Джей Зи и че има бутилки по 20 000 долара (може и от вчера да ги има).Утре може да напише, че е газирана вода. Важното е, че днес се запознахме с виното и цената му. Щом Беонсе пие от него, значи си струва 20 000 долара...\nДо Чекист Ха реклама а ако това наистина е начинът и на живот !? А знаеш ли колко негрота умират от глад в Африка ? Какво да си мислят те ако могат да видят това !?\nХубава реклама с много малко кинти. Добър ход...\nПостигнала е целта значи. Сега всички знаят че "Armand de Brignac" е много скъпо и ексклузивно вино, което е добре дошло за бизнеса на съпруга и - идеална реклама за скромната инвестиция от по-малко от 20к$. Ако бяха пуснали например реклама по телевията щеше да им излезе много по-скъпо и неефективно. Честито на печелившите!\nКакто е написано заглавието, аз го разбирам така че тая разлива виното по зелените площи :D Некадърна работа от страна на журналята... ама ко да ги прайш, те толкова могат :D\nтуитър истерията е нормална част от някъв продъкт плейсмънт. да ви имам новината, ей...\nРОМб преди 6 години\nМРЪСНИ АМЕРИКАНСКИ ***\nТова, че излива скъпо шампанско в клип на песен, не означава, че излива скъпо шампанско в действителност, в бутилката може да има всичко, нарича се реквизит.\nегати рекламатада не говорим, че само тя знае какво излива\nдървен философ преди 6 години\nХубаво де, ама не винаги в киното (видео клиповете) нещата са истински, та може и газирана вода да излива, ама айде да ревнем всички срещу световната несправедливост. А и да е истинско, кво от това, има пари - харчи си ги както й е кеф на жената. Ай стига молим въ :)\nПиратството му е майката , дс усетят *** дебелия .


The Christmas Tag/Коледният таг | smileystylelady\nThe Christmas Tag/Коледният таг\nЧестито Рождество Христово! Нека ви очакват светли дни, изпълнени с щастие и позитивни емоции!\nПостът днес ще бъде забавен, доста експлоатиран в интернет пространството, но личен и мъничко пълен с клишета…Това не звучи много обещаващо, но ще ви допадне, сигурна съм 🙂\n1. Любим коледен филм – едва ли ще е изненада за някого, но си обичам „Love actually“, винаги ми е много коледно да си го гледам. Със следващия, обаче, ще ви изненадам, защото изобщо не е коледен, но все го дават по някоя телевизия точно по празниците – „Pretty woman“. Тези двата филма най – много обичам точно по празниците да ги гледам!\n2. Някога прекарвали ли сте „бяла“ Коледа? – може би като дете е имало такива Коледи, но напоследък точно по празниците в града няма никакъв сняг и дори е доста топло за декември.\n3. Къде обикновено прекарвате празниците? – не обичам да пътувам по празници, затова сме си в града. Бъдни вечер сме си вкъщи, а на Коледа гостуваме на моите родители.\n4. Любима коледна песен – знам, че е голямо клише, но…:\n5. Кога отваряте подаръците си? – в коледното утро, винаги ни чакат под елхата 🙂\n6. Може ли да назовете еленчетата на дядо Коледа? – хммм, да видим: Rudolph, Dancer, Prancer, Cupid, Vixen…май за тези се сещам\n7. Кои коледни традиции очаквате с нетърпение? – отварянето на подаръците, разбира се 🙂\n8. Каква елха имате? – Изкуствена\n9. Коя е любимата ви коледна храна? – не съм сигурна дали е на 100% традиционна, но най – много обичам тиквената супа, за която от миналата година има рецепта в блога: тук\n10. Кое предпочитате: да подарявате или да получавате подаръци? – признавам си честно: да получавам подаръци, аз съм си едно пораснало дете 🙂\n11. Кой е най – хубавият коледен подарък, който сте получавали? – всичко, което съм получила, е било нещо, което съм искала, така че не бих откроила нищо конкретно. Всичко ми е скъпо!\n12. Къде бихте искали да отидете по Коледа? – както писах по – горе, не обичам да пътувам по празниците, но може би бих пробвала да изкарам Коледа на някое топло място: Хавай, например\n13. Умеете ли да опаковате подаръци? – не, абсолютно НЕ 🙂\n14. Най – запомнящ се коледен момент: не е нещо специално, но и до днес си спомням как си намерих подаръка в гардероба на майка ми на Бъдни вечер (голяма бях, не вярвах в дядо Коледа вече)\n15. Кога разбрахте истината за дядо Коледа? – нямам конкретен спомен\n16. Пишете ли си цели и обещания за Новата година и придържате ли се към тях? – да, и съвсем скоро съм планирала пост на тази тема…Очаквайте!\n17. Какво прави празникът специален? – присъствието на любимите ми хора\nНадявам се, че всички сте заобиколени от семейството си и щастливи с подаръците си! Прегръдки и целувки от мен!\nchristmas, Christmas Eve, Christmas Tag, Бъдни вечер, коледа, коледен таг, lifestyle, lifestyleblog, традиции\tима 1 коментар\n« Top 3 beauty products for 2016 and first impressions for Essence Winter Glow Hand Butter and Loose Eyeshadows/ Top 3 козметични продукта за 2016 и първи впечатления от Essence Winter Glow масло за ръце и блестящи сенки\nMonday inspiration #48 – New Year=Fresh Start!/Нова Година=Ново начало! »\nOne thought on “The Christmas Tag/Коледният таг”\nPingback: Christmas Tag/ Коледен Таг #All I want for Christmas | smileystylelady


Изстреляни ли са ракети по зрители на учения в Русия? (ВИДЕО) | Клуб 'Z'\nТвърди се за няколко тежко ранени. Военните в Москва отричат категорично\n19.09.2017, 14:17 ч.\nпоследна редакция 19.09, 14:17 ч.\nДвама души били ранени от ракети, изстреляни случайно от вертолет по зрители на руско-беларуските военни учения "Запад 2017".\nТова съобщи днес сайтът 66.ru, като цитира "осведомен източник". От Министерството на отбраната в Москва отрекоха съобщението.\nИнцидентът станал на полигона "Лужский" край Санкт Петербург, твърди 66.ru. Не се уточнява времето, но вероятно това се случило малко преди вчерашното посещение там на руския президент Владимир Путин.\nЗаради срив във военната техника боен хеликоптер "Ка-52" изстрелял ракети "земя-въздух".\n"Хеликоптерите летяха към целта, оставаха им 500 метра, на бойния път се включваха целите, но там стана някакво късо съединение и ракетите се изстреляха сами. Останките се разлетяха на голямо разстояние, изгоряха най-малко две коли. Двама души бяха тежко ранени, сега са в болница. Това бе тренировка преди някаква демонстрация. Пострадалите най-вероятно са журналисти", разказва източникът на 66.ru.\nСпоред него инцидентът станал в понеделник или в неделя.\nВчера ученията бяха посетени от руския президент Владимир Путин и министъра на отбраната Сергей Шойгу.\nПутин наблюдава ученията "Запад 2017", седнал между министъра на отбраната Сергей Шойгу (вляво) и зам.-министъра Валерий Герасимов. Снимка "ПА/БГНЕС\nОт руското Министерство на отбраната опровергаха съобщението на 66.ru. То бе наречено "нечия лична глупост" и "умишлена провокация", предаде Интерфакс.\nА в пресслужбата на Западния военен окръг заявиха, че разпространените от сайта видеокадри са от събитие, станало преди време. Тогава екипажи на хеликоптери тренирали поразяване на наземни цели в рамките на тактически учения.\nРусия, учения, инцидент, ракета\nДвата самолета в началото на\nPermalink Submitted by Гоце Доганов on Tue, 09/19/2017 - 14:47\nДвата самолета в началото на видеото\nси паднали сами..просто спряли двигатерите.\nПървият е стр. бомбадировач. Втория Як.\nВсички тия се предхождат с обърнатата композиция с танкове\nPermalink Submitted by Кметът на Симитли on Tue, 09/19/2017 - 20:58\nКитай и Русия започнаха морски учения край Северна Корея


Купете натурална козметика от ACARAA онлайн - Ecco Verde България\nACARAA Веганска натурална козметика\nЦялата продуктова гама на немската марка\nACARAA е млада марка от Горна Бавария, която съчетава наурална козметика и грижа - устойчива, модерна и местна. ACARAA разчита на 100% на веганските съставки и комбинира висококачествени масла и модерни съставки в съвременна натурална козметика. Процедурите за грижа трябва да релаксират и да дадат мигове на спокойствие, докато характерният аромат на ACARAA глези и отпуска.\nACARAA: 11 продукта\nACARAA Витамин С Околоочен серум\nACARAA Серум за лице\nACARAA Успокояващ крем за лице\nACARAA Repair & Glow Масло за лице\nACARAA Масло за тяло\nACARAA Подаръчна кутия за суха кожа\n1x Серум за околочен контур с витамин С, 15 мл\n1x Серум за лице, 30 мл\n1x Хидратиращ крем за лице, 50 мл\nACARAA Масло за коса\nACARAA Хидратиращ крем за лице\nУкрепва и съживява\nACARAA Подаръчна кутия за нормална до комбинирана кожа\n1x Серум за околоочен контур с витамин С, 15 мл\n1x Балансиращ крем за лице, 50 мл\nСъс своите продукти ACARAA предлага физическо благополучие, психическо съживяване и умствена релаксация за силни жени, които са изложени на голяма отговорност и стрес. От друга страна, за ACARAA е важнен и отговорен подход към околната среда, природата и околната среда. Марката разчита на чисто вегански съставки и не използва никакви критични вещества, като парабени, парафини, силикони и минерални масла. Така чистата марка съчетава висококачествени масла и иновативни активни съставки в съвременна натурална козметика. Отличителният аромат на лимон и портокал съживява и освежава сетивата по време на употреба, докато естествените етерични масла имат релаксиращ ефект и помагат за облекчаване на напрежението.\nУстойчивостта е много важна за ACARAA и от самото начало те разчитат на рециклируеми бутилки от кехлибар и стъклени буркани. Непрозрачните съдове също гарантират дълъг срок на годност на ценните съставки и гарантират, че никаква микропластика не попада в козметиката - и по този начин до кожата и околната среда.\nЕмисиите на CO2, генерирани от производството на стъклени контейнери, биват компенсирани от ACARAA чрез инвестиране в проекти за залесяване в тропическите гори на Амазонка. В допълнение, за външната опаковка се използват опаковки, неутрални за климата, с които се поддържат различни проекти за опазване на околната среда. Накратко, не се използва пластмаса, когато е възможно.\nACARAA се развива и произвежда както местно, така и климатично неутрално. Заедно с тропическата фондация Oro Verde, ACARAA предприе кампания за залесяване на тропическите гори в района на Амазонка.\nПродуктите на ACARAA са:\n100% веган: сертифицирани от Vegan Society\nЧисто натурална козметика\nБутилирани в устойчива и неутрална за климата опаковка от кафяво стъкло\nБез пластмаса, когато е възможно\nБез парабени, парафини, сулфати, минерални масла и синтетични консерванти\nСредна оценка на потребителите за категорията ACARAA:\nOrganic Tea Tree Cream Крем Чаено дърво\nNajel Сапун Алепо с роза дамасцена


Киш Лорен у дома вкусно!\nДа претворя френска кулинарна класика е едно от най-големите предизвикателства за мен самата...Едно е усещането да приготвиш класическа френска лучена супа в стила на Мон Мартр, но съвсем различно, е да приготвиш Киш Лорен с маслено тесто. Ей такива опасно притеснителни мисли ми се въртяха в главата, когато реших да приготвя това ястие, което много обичам, за рожденния си ден! Мечка страх, мен не страх, казват в родния ми Самоков и силния ми скорпионски инат надделя! И юпииии получи се от раз, а както се казва – щом аз мога да го приготвя, значи всеки може! Ето и какво ви е необходимо:\n150гр. студено масло нарязано на кубчета\n1 голяма опаковка заквасена сметана\n300 грама бекон (аз използвах суров свински бекон)\nПодправки: щипка индийско орехче, щипка черен пипер (аз изпозлвам микс от пипери – бял, черен, зелен и червен пипер)\nПърво ви предлагам да приготвите масленото тесто. За целта в една купа пресейте брашното заедно със солта и оформете кладенче. В кладенчето поставете двете яйца и нарязаното на кубчета студено масло. Работете бързо и размесете маслото с брашното, и яйцата до получаване на масло. Омесете хубаво топче от тесто, като ако тестото ви много лепне по стените на купата добавете още малко брашно – не повече от 20-тина грама. Трябва да работите бързо, за да не размекнете прекалено много маслото в тестото и то да започне да лепне в купата ви. От готовото тесто оформете правоъгълник, който завийте с фолио и приберете за около час в хладилника.\nДокато тестото ви се охлажда в хладилника е време да приготвите плънката. В тиган сложете зехтина и запържете бекона, нарязан на кубчета. Докато беконът ви се запържва нарежете праз лука на средно големи (по 5-6 мм.) резенчета. Щом беконът ви е готов, прибавете към него праз лука, подправете с малко сол и черен пипер и задушете под капак, като разбърквате от време на време до пълното омекване на лука. След като лукът ви е задушен и достатъчно сготвен изключете котлона, и го оставете да се охлади.\nВ купа смесете сметаната, яйцата, индийското орехче, малко сол, пипер и разбъркайте добре. Когато сместа от праз лук и бекон се охлади достатъчно я смесете с яйчено-сметановата смес.\nСлед като тестото за вашия киш се е охладило в хладилника, е време да оформите тестото. Разточете върху набрашнена повърхност (аз лично разточвам върху набрашнена хартия за печене) и оформете максимално тънък блат (ок. 3/4 мм), с който да покриете дъното и стените на вашата форма за пай (или форма за торти). В моя случай, след като покрих формата ми остана още малко маслено тесто, което завих във фолио и прибрах в хладилника. Можете да го използвате за друг по-малък киш или есенен плодов пай с ябълки или круши. Хубаво оформете тестото по дъното и стените на формата, като ако някъде се скъса просто го наставете или залепете друго парченце тесто на скъсаното място. Ако приготвяте ястието за гости, както се случва в моя случай, се постарайте да нямате много скъсани части в тестото, за да изглежда добре вашият киш.\nВърху готовия оформен блат от маслено тесто изсипете плънката от праз, бекон, сметана и яйца, и покрийте с настъргания кашкавала. Изпечете готовия киш в предварително загрята на 200 градуса фурна за 25-30 мин.\nСервирайте киша още топъл с чаша червено вино или студен с чаша бяло вино или розе.\nИ както обичам да казвам, след като аз мога да го сготвя – може всеки.


АДФИ вече вижда нарушения в Комисията по хазарта. Сумите, с които е ощетен бюджетът, били много по-големи от 210 млн\nСлед един ден чудене и недомлъвки - днес Агенцията за държавна финансова инспекция (АДФИ) обяви, че след като е направила първоначален анализ на иззетите от Комисията по хазарта документи, смята, че там са извършени нарушения на Закона за захарта по отношение на таксите, събирани от организаторите на хазартни игри.\nТова става ясно от съобщение публикувано на страницата на държавното ведомство и разпратено до медиите.\nПрипомняме, че въпросната инспекция беше наредена от министъра на финансите Владислав Горанов на 16 декември. Решението му беше потвърдено и от Прокуратурата, която в момента също разследва Комисията.\nСтава дума за налога, който частният оператор "Национална лотария" е изплащал на държавата. Законът не е много ясен в тази си част, което породи спекулации дали компанията на Васил Божков е спазвала закона, писан от депутатите или по-скоро е в нарушение. Само Българският спортен тотализатор е плащал 15% върху всички залози, докато останалите, сред които са "Национална лотария" и Лотария "България" на Васил Божков, са плащали по 20%, но от комисионите, твърди АДФИ.\nОт частната компания обаче твърдят, че нарушение няма и че са изпълнявали закона. Възможността да плащат 20% върху стойността на комисионните е приета по времето на кабинета "Орешарски".\nОт днешното съобщение на АДФИ става ясно и че обявената вчера несъбрана сума от "Националната лотария" сума от 210 млн. лв. - може да се окаже значително по-голяма.\nИзявлението на АДФИ идва само няколко часа след като премиерът Бойко Борисов коментира за пръв път темата, като заяви, че "много хора ще си имат проблеми, ако докладът е верен".\nМеждувременно бюджетната комисия към Парламента прие скорострелно на първо четене предложението на Валери Симеонов за създаване на държавен монопол върху лотарийните игри. Без никакви дебати и само за десетина минути идеята беше одобрена и потегли към второто четене, след което ще влезе за окончателното си приемане в зала.\nСлед края на заседанието - нейният председател Менда Стоянова, хвърли цялата вина за изгубените средства върхи Комисията по хазарта като обясни, че законът бил пределно ясен и че именно Комисията е трябвало да сигнализира. Финансовото министерство пък нямало никаква вина, въпреки че е принципал на Комисията по хазарта.


Вестник Земя - Сираков представи новия УС на Левски\nBack Вие сте тук:Начало Начална Сираков представи новия УС на Левски\nСобственикът на Левски Наско Сираков представи новия Управителен съвет (УС) на клуба. Адвокат Ивайло Ивков е новият изпълнителен директор, а в състава на УС влизат още Даниел Боримиров и Радослав Разпопов, който е представител на генералния спонсор. От пресконференцията стана ясно, че ще има още хора, които да влязат в звеното. Към момента обаче не са известни техните имена, а Сираков заяви, че все още няма решение кои точно да са те.\n“С генералният ни спонсор, обсъждахме доста нашироко вижданията ни за управлението на Левски. Стигнахме до единодушно решение, че този УС ще трябва да бъде от хора, които 24 часа в денонощието и 7 дни в седмицата мислят и работят за Левски. Това не е пълният състав на УС. Надяваме се до месец-месец и половина той да бъде допълнен. Новият изпълнителен директор на клуба е Иво Ивков. Завръщането на Даниел Боримиров ще обедини почти всичко, което е вършил преди в клуба. Разчитаме на сериозните връзки, които е изградил през годините. Дани е човек, който е свързан с най-големите успехи на клуба през този век. При всички положения ще искаме да подобрим селекцията в първия отбор. Ако някой очаква грандиозни трансфери, този филм приключи. Максимумът, който можем да вземем на Нова година, е двама-трима души. Бъдещите попълнения на Левски ще бъдат избирани много внимателно. Разбира се, финансовите параметри ще ги обсъждаме с нашия генерален спонсор. Те също са запознати със ситуацията какво ни трябва на първо време“, заяви Сираков.\n“До 10 дни ще отворим ваксинационен център пред стадион “Георги Аспарухов“. Трябва да се помисли хората с ваксини да могат да посещават мачове. Виждате как е навсякъде по света. Нищо не коства ваксинираните хора спокойно да присъстват на футболните срещи. Апелирам власите да преосмислят своето решение срещите в София да са без зрители. Всеки един мач, в който Левски играе на празен стадион, ни коства над 100 000 лева“, каза още собственикът на Левски.\nСираков сподели мнението си за конгреса, на който Борислав Михайлов бе преизбран за президент на БФС, както и за новия Изпълком: “Не съжалявам, че подкрепих Борислав Михайлов. Абсолютно заставам зад това мое решение. А като имате въпроси, оттук нататък ще ги отправяте към Боби Михайлов и новия Изпълком. Там много неща не ми харесаха. Особено състава на новия Изпълком. Аз съм за сериозна промяна, но трябва да я направи Боби Михайлов. С този Изпълком не виждам как ще го направи. Вече не вярвам. Предлагам да се даде възможност на Боби, който лично на мен ми обеща, че ще има сериозни промени. Надявам се да ги направи и да не ме накара да съжалявам за подкрепата. Шегувам се, разбира се. Пак ще го подкрепя, ние сме прекалено близки приятели. Този път се надявам и вярвам, че той ще намери сила в себе си, да промени нещата. Българският футбол има крещяща нужда от абсолютен рестарт, няма повече време за губене.“


Contra Magazin: Иран, Россия и Турция казват на долара «Сбогом!» - Поглед Инфо\nГеорги Вацов 19235\nЗорница Илиева 6340\nНамираш се в: Начало » Свят » Contra Magazin: Иран, Россия и Турция казват на долара «Сбогом!»\nContra Magazin: Иран, Россия и Турция казват на долара «Сбогом!»\n28.09.2019, 08:03 71299\nПоглед.инфо/ Кампанията за разбиване хегемонията на долара набира обороти в света, съобщава Contra Magazin. Все повече държави търгуват в национални валути и евро. Тази тенденция ще доведе до отслабване на американските пари и загубата им на статута на световна резервна валута, обяснява немското издание.\nИран, Русия и Турция казват на долара „Сбогом!“, съобщава Contra Magazin. Всички двустранни търговски операции на Техеран и Москва се извършват в национални валути. Освен това приблизително 30-50% от иранско-турската търговия се извършва в евро и собствени пари. В резултат на тази тенденция доларът се изтласква, а САЩ се лишават от възможността да наблюдават сделките, обясни шефът на Централната банка на Иран Абдолнасър Хемати.\nМиналата седмица Белият дом прие нов пакет санкции срещу Техеран, но анализаторите се съмняват, че те ще бъдат ефективни, тъй като иранските банки вече са отрязани от финансовата система на САЩ. Тези наказания са част от кампанията на САЩ за оказване на максимален натиск върху Техеран в опит да го „поставят на колене“, обяснява изданието. Според Хемати този опит за „психологическо въздействие“ няма да даде резултати, тъй като банката му вече е намерила други начини да върши своята работа.\nКампанията за разбиване хегемонията на долара набира обороти в света, отбелязва изданието. Големите производители на петрол като Русия, както и потребители като Китай и Европейския съюз, се обявяват за диверсификация на световната търговия с цел да се отслаби влиянието на САЩ. Москва се опитва да продаде петрол за евро и китайски юани. Венецуела и Иран продават по-голямата част от черното си злато, без да използват американски пари. Отслабването на долара ще го лиши от статута на глобална резервна валута, а САЩ - от възможността да упражняват санкционен натиск върху други държави, заключава Contra Magazin.\nИзточник: Contra Magazin\nАналитичен поглед 12279\nАналитичен поглед 7680\nАлтернативен Поглед 40388\nАлтернативен Поглед 40368\nАлтернативен Поглед 99246\nАлтернативен Поглед 113664\nАлтернативен Поглед 81772\nАлтернативен Поглед 58539\nАлтернативен Поглед 51206\nХристо Георгиев 21902\nВелислава Дърева 59953\nПетьо Цеков 37593\nРадко Ханджиев 7939\nХристо Георгиев 38142\nПетко Ганчев 24475